Lukwago alabudde Museveni - StaDailyNews\nHome Luganda Agaakuno Lukwago alabudde Museveni\nLukwago alabudde Museveni\n“Loodimmeeya si wa NRM era talibeera. Nalondebwa bannakampala naye watera okubeerawo abakulu mu gavumenti eyawakati okwagala okunwanyisa naye mbasaba banteekemu ekitiibwa,”\nOmuloodi wa Kampala Erias Lukwago alabudde Pulezidenti Yoweri Kaguta Museveni obutagezaako kumuyisaamu maaso n’okumulemesa emirimu mu kisanja kino ekipya naye awe ekitiibwa okusalawo kwa bannakampala abamulonze.\nBino Lukwago abyogeredde ku kitebe kya KCCA mu Kampala ku Lwokusatu oluvannyuma lw’okulayizibwa ku bukulu buno.\n“Nsuubira ekisanja kino tewajja kuba bukambwe okuva mu balina obuyinza nga bagezaako okunnemesa. Nsaba Pulezidenti Museveni ateeke ekitiibwa mu kusalawo kwa bannakampala abannoonze,” Lukwago bw’agambye oluvannyuma lw’okulayira.\n“Loodimmeeya si wa NRM era talibeera. Nalondebwa bannakampala naye watera okubeerawo abakulu mu gavumenti eyawakati okwagala okunwanyisa naye mbasaba banteekemu ekitiibwa,” Omuloodi Lukwago bw’agasseeko.\nKinajjukirwa nti ebisanja ebibiri ebiyise Lukwago abadde alumiriza Museveni olw’okumulemesa emirimu nga Loodimmeeya kyokka nga ne Pulezidenti Museveni alangira Lukwago okuzannya eby’obufuzi eby’ekito nalemwa okuweereza bannakampala.\nOno olw’embeera eno yatuuka n’okuggyibwamu obwesige bakkansala mu mwaka gwa 2011 nga bamulanga okukozesa obubi woofiisi ye.\nKyokka Lukwago yagamba nti Museveni yali aguliridde bakkansala wadde ye kyeyaliko kwali kulwanirira ddembe lya bannakampala naddala abanaku basobole okweyagalira mu Kampala mwebagobaganyizibwa buli lukya.\nLukwago era alabudde bakkansala okumanya obuvunaanyizibwa bwabwe era beewale okwagala okuteekawo olukonko naye kuba ebbanga lyamaze nga akulembera ekibuga ebisinga byonna abirabye era nabiyitamu.\n“Waliwo omuzze gwa bakkansala okuva ku mulamwa naye mbasaba okusigala ku mulamwa. Mumanye wemulina okukoma. Mumanye byemulina okukola era mubinywerereko,” Lukwago bw’abasabye.\nAsabye bakkansala naddala aba NUP okwewala okugwa mu butego bwa gavumenti okubakozesa okumulwanyisa nga abapokera omusimbi.\nOno era asabye gavumenti okwongera ku mbalirira ya KCCA oluvannyuma lw’okukendeezebwa neva ku buwumbi 500 okudda ku buwumbi 300 buli mwaka zagamba nti tezimala.\nPrevious articleWuuno katemba mu kulayiza bakkansala e Kampala\nNext articleSeveral people arrested for attempting to steal Gen Saleh’s money


Bukedde Online - Omutendesi wa Vision Group Abdallah Mubiru agumiza abawagizi ku ttiimu ya Friends of Football\nOmutendesi wa Vision Group Abdallah Mubiru agumiza abawagizi ku ttiimu ya Friends of Football\nHaye awangudde mu butikitiki 130\nTulina obusobozi obukuba buli kimu ekitusala mu maaso-Mubiru\nTtiimu ya Vision Group\nOMUTENDESI wa Vison Group Abdallah Mubiru mugumu nti ttiimu ye erina obusobozi okufuna obubonero okuva ku Friends of Football eya Fortportal akalulu ka Uganda Cup ke kagisuddeko.\nWabaddewo okutya mu bawagizi ba Vison Group nga bagamba nti ttiimu yaabwe tekyalirangako ttiimu esibuka wabweru wa Kampala ekintu kye beralikiridde nti kiyinza okubavirako okuwangulwa era ne bawanduka ne mu mpaka zinno.\nWabula Mubiru abagumiza nga yesigama ku mupiira ttiimu ye mwe yawangulidde Ntinda 2-1 mu maka gayo e Ntinda kyagamba nti ne kumulundi guno kisoboka bwe banabeera battunka ne Friends of Football e FortPortal.\nOmupiira gwe nakku zino tegukyaliko kukyala oba kukyaza kubanga ekisaawe kisigala ky’ekimu wamu n’abazanyi.\nEkikulu kyakubeera na nteekateeka nnungi esobozesa ttiimu okuwangula omuzannyo omuli okugoberera ebiragiro wamu n’abazannyi okw'ekuumira ku mutindo omulungi,bwatyo Mubiru bwe yategeezeza.\nBulemeezi ne Busiro beepikira fayinolo z'amasaza


Bukedde Online - Muto wange yafa ambuulidde eyamutta\nMuto wange yafa ambuulidde eyamutta\nNadduka mu busomesa ne nzira mu bulimi era sejjusa\nAbazigu ab'emmundu abaali e Ssisa bankuba ...\nAdded 28th September 2014\nAMON Katende yali muganzi eri bazadde baffe n’abantu ab’oku kyalo olw’empisa n’eggonjebwa bye yalina awatali kusosola muntu yenna oba mukulu oba muto.\nBya PHIONA NABADDA\nBakadde baffe, abagenzi Ronald Ssemwogerere ne Zulayika Nankya abaali abatuuze b’e Masuuliita, baatuzaala abaana bana ababiri baafa abakadde bakyaliwo ne tusigala babiri naye kati nsigadde omu.\nBwatyo Andrew Ssemwogerere ow’e Makindye bw’atandika emboozi ye ku muto we. Katende yalina emyaka 11 bazadde baffe we baatuviira ku maaso mu 2012. Taata ye yasooka okufa mu 2009 olwo\nne nnyaffe n’agoberera mu 2012 ng’ono yafiira mu kabenje.\nEkiseera ekyo nali nninda bibuuzo byange ebya S.6 ate nga muto wange ali mu kibiina kyakutaano.\nMu kaseera kano, nasoberwa nga nneebuuza eky’okukola ngasikiraba okuggyako okuguma amasajja\nndabirire muto wange kuba yali afuuse buvunaanyizibwa bwange.\nEby’okweyongerayo okusoma nabivaako ne ntandika kunoonya byakukola nsobole okusomesa muganda wange. Natandikira mu byakuweereza musenyu mu bazimbi olwo ne nfuna ezisasula\nenju mwe tusula.\nSsemwogerere anyumya ku muto we.\nMu gw’okuweereza nafubanga okuyiga ebintu ebitali bimu mu kuzimba olwo ne nkuguka ne ssente ne zeeyogerako. Mu bukugu bwe nafuna be nkolera banteekamu obwesige, gye nafunira omugagga eyankwasa ekizimbe kye, ssente ne zeeyongerako.\nMuto wange yali asoma ekintu ekyampa essanyu awo we twasengukira ne tudda e Makindye n’akyusa n’essomero era we yafiira yali mu P.7 ng’alindiridde kutuula bibuuzo.\nOmwaka oguwedde Katende yalwala omusujja n’afuna obujjanjabi obusookerwako ng’era afunyeemu omusujja bw’aba. Obulwadde bwamunyiikirira ne mmutwala e Mulago gye baamuweera\nEno twamalayo omwezi mulamba ne batusiibula ne tudda awaka nga ndowooza ateredde.\nWaayita wiiki bbiri ate n’atabuka ne tuddayo e Mulago wabula ku luno abasawo bangamba nti obulwadde tebabulaba.\nNamuzza awaka naye nga simanyi kya kumukolera ne ngezaako ku buli kye baali bandagirira naye nga muto wange ayongera kukenena aggwaawo ate nga n’olubuto luzimbye.\nBuli lwe namutunuuliranga nga ndaba ali mu bulumi ng’amaziga gampitamu.\nBuli kimu nga kigaanyi nali ntudde mu ntebe mbirowoozaamu n’ampita n’ang'amba nti, ‘Baaba, omukyala oli maama Joel twali tusamba akapiira ne tulwanagana ne mutabani we ne mmukuba ekikonde erinnyo erimu ne livaamu omukyala n’angamba nti ojja kulaba ekinaakutuukako lwakuba ssaakugamba wali ogenze kukola.”\nBino olwabiwulira kwe kugenda ew’omukyala kuba nali mmanyi w’akolera ne mmwetondera ne mmusaba asonyiwe muto wange, yanziramu buzzi nti, ‘mujja kulaba nnyo ennaku, omwana wange musobola okuzzaawo erinnyo lye?’ Namusuubiza nti nja kugula ezzungu wabula nga tawuliriza.\nNadda awaka ne ngumya muto wange nga mmugamba nti ojja kutereera wabula nga sikikakasa nga nzenna amaziga gampitamu.\nSaakoowa kwegayirira mukyala oli okutuusa mu July muganda wange bwe yava mu bulamu\nbw’ensi eno mu bintu ebitaliimu.\nMu mwaka guno mu July, omwezi muganda wange mwe yafiira yanzijira, mu kirooto nga munakuwavu ng’avaamu amaziga wabula nga tayogera kintu kyonna.\nNawawamuka nga ntidde nnyo era muli nga nneewuunya kiki. Yakomawo ogwokubiri n’abaako\nby’andaga ng’asonga mu nsonda mu nju kyokka nga talina ky’ayogera era nga sibitegeera. Bwe bwakya ne ngenda mu nsonda omugenzi we yali asonga mu kirooto ndabe kiki ekyaliwo.\nWano nasangawo ebintu mu kaveera ne nneebuuza eyali abitaddewo ne mbikwata ne mbikanyuga ebweru. Nneebuuza enju gye nsulamu nzekka ani yaleeta akaveera, ekyo ne nkita.\nLumu yali Ssande lwe nsiiba awaka mba ntambula ne tuyising'anya n’omukyala oli maama Joel n’ambuuza nti erinnyo lye wasuubizza mutabani wange? Ono saamuddamu nga muli\nngamba nti ndaba ne muganda wange yafa ate ebyo nali ntunulamu byaki?\nMu kusirika yangamba nti, kye nkozesa kikulu kuba sifa nti naye luliba olwo! Awo we namanyira nti omukazi ono teyakoma ku muganda wange naye nange ayagala kunzigyawo olw’erinnyo!\nMuganda wange bulijjo y’antaasa ku mukazi ono. Kwe kusalawo nviire ekibambulira.\nOlugoye lwa Ssekukkulu luzza buggya omukwano\nChristmas Special: Omusuubuzi weegendereze oleme kufiirwa ssente mu nnaku enkulu


Bukedde Online - Mourinho yeefukuludde ku Sanchez\nArsenal ne Spurs ziswamye Bailly owa ManU...\nWiiki 2 eziyise, Mourinho ne Sanchez babadde tebakwatagana era Mourinho n'ategeeza nga bw'ajja okukuba Sanchez akatebe we kinaaba kyetaagisiza.\nJOSE Mourinho atendeka ManU yeefukuludde ku muzannyi we Alexis Sanchez, n'ategeeza nga bw'agenda okumuwa obuvunaanyizibwa obulala, ManU edde ku ntikko.\nWiiki ebbiri eziyise, Mourinho ne Sanchez babadde tebakwatagana era Mourinho n'ategeeza nga bw'ajja okukuba Sanchez akatebe wonna we kinaaba kyetaagisiza.\nNga ManU ezannya West Ham, Sanchez ne ku bbenci teyaliiko wabula ku mupiira gwa Newcastle, yamussa ku bbenci n'ayingizibwa mu ddakiika ya 67 kyokka ye yateeba ggoolo eyawa ManU obuwanguzi nga bava emabega wa Newcastle okuwangula ne ggoolo 3-2. Wadde nga Sanchez atera kuzannya ku wingi awasemba, wano yamuteekamu ng'omuteebi owookubiri era ggoolo n'agiteeba.\nMourinho agamba nti ate kati agenda kumuwa n'ennamba mwe yeegazanyiza obulungi, asobole okugasa bulungi ManU. Mourinho agamba nti waakumuteeka mu kifo eky'owakati olwo Romelu Lukaku yeegazaanye oba sinnakindi, olumu nga Lukaku amutuuza olwo Sanchez n'azannya ng'omuteebi omujjuvu.\nWano Mourinho alinga alidde ebigambo bye kuba yasooka n'ategeeza nga Sanchez bw'agaanyi okummuka era waakumukubanga bbenci kyokka bwe yateebye ggoolo ku gwa Newcastle, n'alaba ng'alina okumuwa ennamba, ManU bw'eba yaakudda engulu.\nMourinho azzeeyo kusokoola Arsenal


Kiyinda Mityana diocese ejaguzza emyaka 40, omusumba alabudde aberimbika mu kuvujjirira klezia, batwale ettaka lyayo. – CBS FM\nin Amawulire, Features, Opinions\nSsentebe w’abepisikoopi mu ggwanga era nga ye musumba we ssaza lya Kiyinda Mityana Bishop Joseph Anthony Zziwa akyasanguzizza nti waliwo abantu abefuula abagala okuyamba emirimu gye klezia, ate nebasooka okusaba ebyapa bye ttaka lyayo, nti bano bakuluppya bennyini abalina ebigendererwa by’okulinyaga.\n”Ekibba ttaka kikudde ejjembe ensangi zino ku ttaka ly’essaza lyonna, olwa bayita mukuwa obuyambi naddala ku masomero, n’amalwaliro ga klezia ate basooka kusaba byapa byago,kikyamu kubanga ettaka eryo kubeerako klezia”.\nBishop Kizza asinzidde ku mukolo gwokujaguza bwegiweze emyaka 40 bukyanga ssaza lino erya Kiyinda Mityana litondebwawo mu mwaka gwa 1981 nga likutulwa ku ssaza ekkulu erya Kampala, Kalidinaali Emmanuel Wamala yeyasooka okulikulembera era emikolo agyetabyeko.\nEbijaguzo by’emyaka 40 biyindidde ku klezia ya St. Noa Mawaggali mu Kiyinda Mityana.\nBishop Anthony Zziwa era asabye ministry yo by’obulamu okukoma ku basawo mu malwaliro agamu abagufudde omugano nga baguza abalwadde omusaayi, so ng’abantu baguwaayo ku bwereere okutaasa abalala. Akubirizza bannaSsingo okujjumbira enteekateeka y’obwakabaka ekulembeddwamu ekitongole kya Kabaka Foundation okugaba omusaayi okutandise mu ssaza eryo.\nYe ssabakristu we krezia ya Kiyinda Mityana era Minisita omubeezi owa gavumenti ez’ebitundu mu Buganda Owekitiibwa Joseph Kawuki asabye abakkiriza okufaayo okukuuma ebituukiddwako essaza lya Kiyinda Mityana mu myaka gino 40, ate n’okwongera okuwagira ebirala.\nOmukolo guno gwetabiddwako akuuma entebe ya Ssabasumba wa Kampala era omusumba we Luweero Paul Ssemwogerere, ababaka ba palamenti abatwala ekitundu n’abakulu abalala bangi.\nOluvannyuma Bishop Joseph Anthony Zziwa ng’awerekeddwako abagenyi bonna asimbye omuti ogwekijukizo mu kifo ekyo.\nEssaza lino erya Kiyinda Mityana lyakakulemberwa abasumba basatu, eyasooka ye Kalidinaali Emmanuel Wamala okuva nga 17.07.1981 – 21.06.1988. Joseph Mukwaya okuva nga 21.06.1988 – 23.10.2004. Joseph Anthony Zziwa okuva nga 23.10.2004 era yakyalikulembera n’okutuuka kakano.\nEssaza lino lizingiramu district ye Mityana, Mubende, Kyankwanzi, Gomba ne Kiboga.


Bukedde Online - Ekibuga Masaka kiteekeddwa ku lukalala lw’ebigenda okusuumusibwa omwaka ogujja\nEkibuga Masaka kiteekeddwa ku lukalala lw’ebigenda okusuumusibwa omwaka ogujja\nGAVUMENTI epondoose n’ekkiriza okussa ku mwanjo eby’okusuumusa ekibuga Masaka okuva ku munisipaali kifuuke ‘city’ (site) omwaka ogujja.\nKu lukalala lw’ebubiga gavumenti bye yasooka okufulumya nti bigenda kufuulibwa ‘site’ okutandika n’omwaka ogujja, Masaka teyaliimu.\nKino kyaleetawo okwemulugunya okuva mu bantu bangi omwali ne Kabaka Ronald Mutebi era olukiiko lwa baminisita lwatudde ku ntandikwa ya wiiki eno ne lukkiriza Masaka ne Mbale bibe ku mwanjo gw’ebibuga ebinaasooka okufuulibwa ‘site’ kuba bikulu nnyo.\nMu ngeri y’emu minisita w’eggwanga owa gavumenti z’ebitundu, Jenniffer Namuyangu yagambye nti gavumenti terina ntegeka za kuzimba kibuga ky’eggwanga kikulu kipya okuggyako Kampala.\nBino Namuyangu yabitegeezezza bannamawulire ku Uganda Media Centre mu Kampala. Ebibuga omusanvu ebigenda okusookerwako okusuumuusibwa okufuuka ‘site’ kuliko; Masaka, Mbale, Arua, Mbarara, Gulu, Fort Portal ne Jinja.\nHoima kijja kusuumusibwa mu 2021/22. Ate Lira ne Ntebe bisuumusibwe 2022/23. Nakasongora, Kabale, Soroti ne Wakiso byakufuulibwa ‘site’ mu mwaka 2023/24. Okufuula Masaka ne Mbale ‘site’ kugenda kuwemmenta ensimbi ezisoba mu buwumbi 11.\nDavid Lutalo asula awawula ddoboozi


Bukedde Online - Okuggyawo sikwiizi w’omu kitanda lwe kukendeeza essanyu ly’omu kisenge\nOkuggyawo sikwiizi w’omu kitanda lwe kukendeeza essanyu ly’omu kisenge\nABAALI banyumiddwa amazina ga sikwiizi nkakasa mukuba obufaananyi nga mukwataganye ne munno muli ng’owulira akabugumu akamuva mu mubiri n’engeri entunnunsi gye zibeera zikuba! Okwenyiga okubeerawo bwe kutwala akaseera kulina obubaka bwe kuweereza ku bwongo bwa munno era wano omusajja w’awulirira ng’atuuse mu mbeera eyeetaagisa munne okumubudaabuda.\nNe sikwiizi w’omu kitanda bw’abeera ng’abaagalana oba abafumbo balina kumutuukako nga basula mu kitanda kimu. Wabula ensangi zino abafumbo bangi baawudde ebitanda ekiggyewo sikwiizi w’omu kitanda n’okukendeeza oba okumalirawo ddala essanyu ly’abafumbo oba abaagalana mu kisenge.\nRacheal Kizito ng’annyonnyola.\nAb’engeri eno babeera na busungu nga babonereza bannaabwe olw’okulabankana ne bajaajaamya omukwano gwabwe so ng’abalala babeera beekengera bannaabwe okubaleetera endwadde.\nMulimu abaawula ebitanda olw’ebikolwa oba emize abaagalana gye bazuula mu bannaabwe.\nOluusi kubeera kunywa mwenge oba ssigala, abalala kiva ku butanaaba so nga waliwo n’abafuluuta ne bamalako bannaabwe emirembe ekiro kyonna.\nMunno bw’ayitiriza omwenge oba ssigala ate nga ggwe tobikombako kitera okukaluubiriza okusula naye.\nBatera kuwa nsonga ya kusigala nga bayonsa bbebi ekiro mpozzi n’okumanya ebifa ku mwana ekiro olw’okukaluubirizibwa okusitunkana.\nBw’osanga omukazi azzaako amangu, omusajja ayinza okwesanga ng’amaze emyaka egiwera nga tazzeemu kusulako na munne oba obutaddiramu ddala.\nObadde okimanyi nti omusajja bw’abaako ky’alemeddwa okukolera omukyala okugeza okulemwa okumuwa ssente za bizinensi, abamu kubeera butamugulira lugoye, ngatto n’obutasasula ffi izi za baana bivaako nnyo okwawula ebitanda! Abakyala okwawula obuliri bakikozesa nga kibonerezo nga baluubirira omusajja okwetereeza okusobola okukola ky’ayagala.\nWaliwo abakazi abakola obwenzi nga okwawula ebitanda bakikozesa nga kyakulwanyisa omusajja obutamugwamu oba ‘okumutawaanya’ ekiro ng’amusaba omukwano so ng’alina gye yayitidde edda.\nPauline Kalema: Okwawula obuliri abafumbo abasinga mwe bafunira endwadde naddala eziva mu bwenzi n’obukaba olw’okwagala okuyitako ebbali mu mbeera y’okweggyako ennyonta ya laavu.\nJoseph Lutwama abuulirira abafumbo n’abaagalana n’okutabaganya abasoowaganye ng’akolera mu Nana Counselling services agamba nti munno buli lw’omuleka nga yeezinze mu kitanda obwomu, obeera ng’amusindika okugenda okunoonya essanyu oba akabugumu awalala.\nKino tekibeerako mukazi oba musajja kuba bwe bubeera busungu nga bw’olina ku munno, abamu basalawo okufunayo abawa ekikubagizo; ky’agamba nti awo okubaliga kubeera kuyingiddewo.\n2 Lutwama agamba nti embeera eno ereetera abafumbo oba abaagalana okutandika okulowooleza munne ebintu by’atakola.\nOmusajja wano w’atandikira okuteebereza mukyala we nti osanga alina abasajja abalala kuba embeera y’okwawula ebitanda eyinza okubaviirako okutwala ebbanga lya wiiki, mwezi oba emyezi nga temwegatta.\nKino kireetera omusajja obusungu oba situleesi etuuka n’okumulowoozesa nti osanga yamuzira.\n3 Okwawula ebitanda olw’okuba munno alina kye yakusabye n’otakituukiriza, nakyo kirina engeri gye kiyinza okusindika munno okugezaako awalala.\nBwe babeera tebeewoze mu bibiina oba mu booluganda, bafuna basajja balala ate nga bano ebyabwe bibeera bya ‘kusasula’.\n4 Wabula Lutwama agamba nti ate waliwo obugumiikiriza we bwetaagisa naddala ku ludda lw’abakyala nga baliko bye basabye babbaabwe ne balwawo okubituukiriza.\nAkyesigamya ku mbeera y’ebyenfuna enzibu nga munno oyinza okumukanda ssente nga naye tazirina olw’obuvunaanyizibwa obungi obumwetuumako omuli okusasula ennyumba, okuwaayo ffi izi, okusasula bbiiru okuli amasannyalaze, kasasiro, amazzi, ttivvi, ggaasi afumba gattako emmere, amanda, ebyokulya n’ebirala.\n5 Waliwo embeera ereetera abasajja abamu okunafuwa mu nsonga z’omu kitanda. Oluusi gibeera myaka nga bakuliridde, okukola ekisukkiridde, situleesi ya ssente oba omulimu, endya embi nga bino bireetera abasajja okubeera abanafu mu kitanda.\nEmbeera eno bw’ogigattamu okwawula ebitanda obudde bubeera buzze ku bunnaabwo kuba obwagazi bujja bbalirirwe.\nKye kiva kyetaagisa omusajja ali mu mbeera eno okusula mu kitanda ekimu ne mukyala we nti obwagazi we bujjira kibeera kyangu okubaako kye yeekolera ng’amaanyi gakyalimu kuba ‘amaanyi’ gaabwe gatera okubeera ag’ekiyita mu luggya.\n6 Embeera eno era etera okuleetawo okuyombayomba mu baagalana, situleesi, okwerangira mpozzi n’okulwana.\nEkisenge kye kitera okubeera ekkooti y’abafumbo nga bwe mubeera n’obutakkaanya gye mubugonjoolera.\nLutwama agamba nti abaagalana bwe baawula ebitanda, yadde abamu batuuka ne ku ssa ly’okwawula ebisenge, oluusi tebafuna mukisa kwogera ku nsonga ebeera ebanyiga.\nPauline Kalema: Okwawula obuliri abafumbo abasinga mwe bafunira endwadde naddala eziva mu bwenzi n’obukaba olw’okwagala okuyitako ebbali mu mbeera y’okweggyako ennyonta ya laavu. Okuggyawo sikwiizi w’omu kitanda lwe kukendeeza essanyu ly’omu kisenge Okwekubagiza kubeera kungi awaka\nEnsobi abaagalana ze bakola oluvannyuma lw’okunyumya akaboozi


Joseph Wajjala ategese ‘Million Dollar Party’ akoowodde abantu okweyiwa ku ppate eno.\n“Mbalinze mu club Guvnor nga December 13, 2018 mulabe gye bayita okulya obulamu ne kaasi…” bwatyo omugagga Joseph Wajjala okuva e Denmark bwatandise ng’akoowola abantu okweyiwa ku kabaga ka basama kategese.\nAkabaga kano akatumiddwa ‘Million Dollar Party’ kawagiddwa kkampuni ya Vision Group efulumya ne Bukedde era Wajjala agamba ‘patte’ eno etegekeddwa nga yanjawuulo ku bubaga bwa basama obuzze bukolebwa era buli muntu alina omukisa okuwangula ebirabo omuli Ttiivi gaggadde ez’omulembe n’amassimu ag’ebbeeyi.\nBbosa Gonzaga ng’ayogera. Abatudde okuva ku kkono; Guvnor Ace, Joseph Wajjala ne Dorah Namaala owa Bukedde\nWajjala eyatuuse edda mu ggwanga okulaba nga enteekateeka zitambula bulungi bino abyogeredde mu lukung’ana lwa bannamawulire olutudde ku kitebe kya Vision Group olwa leero.\n“Tumala omwaka mulamba nga tukola kale tekirimu sitaani kufunayo olunaku ne tusanyukira wamu nga bwe tweggyako ne situleesi” Wajjala bw’agambye.\nAte ye Bbosa Gonzaga Gonza omu ku bali lu lukiiko oluteekateeka akabaga kano ategezezza nti ng’ogyeko okulya n’okunywa, wagenda kubeerayo abayimbi abagenda okusanyusa abantu bakulembeddwamu; Rema Namakula owa ‘‘Siri Muyembe ne Touch my body’’ Zanie Brown ne Fille\nOmanyi omwezi gwa December gwa kulya ssente, abasama okuva mu nsi ez’enjawulo okuli South Africa, Amerika, Bungereza, Sweden, Denmark n’endala baatandise dda okuyingirawo nga beesunga kabaga kano akagenda okuggulawo ebbinu lino. Okuyingira 50,000/- n’emmeeza 1,000,000/-.


15 (A)Ebyo nga biwedde, ekigambo kya Mukama ne kijjira Ibulaamu mu kwolesebwa nti,\n2 (B)Naye Ibulaamu n’addamu nti, “Kiki ky’olimpa Ayi Mukama Katonda, kubanga sirina mwana, n’omusika w’ennyumba yange ye Eryeza ow’omu Ddamasiko?” 3 (C)Ibulaamu ne yeeyongera n’agamba nti, “Laba tompadde mwana; omuddu eyazaalibwa mu nnyumba yange ye musika wange.”\n4 (D)Laba ekigambo kya Mukama ne kimujjira nti, “Omusajja oyo tagenda kuba musika wo; mutabani wo, y’aliba omusika wo.” 5 (E)N’amufulumya ebweru n’amugamba nti, “Tunuulira eggulu, obale emunyeenye, obanga osobola okuzibala.” Awo n’amugamba nti, “N’ezzadde lyo bwe liriba bwe lityo.”\n6 (F)Ibulaamu n’akkiriza Mukama, n’akimubalira okuba obutuukirivu. 7 N’amugamba nti, “Nze Mukama eyakuggya mu Uli ensi ey’Abakaludaaya, nkuwe ensi eno ebeere yiyo.” 8 (G)Ibulaamu n’addamu nti, “Ayi Mukama nnaamanya ntya nti eriba yange?” 9 Mukama n’amuddamu nti, “Ndeetera ennyana eyaakamala emyaka esatu, embuzi ey’emyaka esatu, endiga ensajja ey’emyaka esatu, kaamukuukulu n’ejjiba.”\n10 (H)Ibulaamu n’abireeta byonna n’abisalamu wakati n’ateeka buli kitundu kungulu ku kinnaakyo, naye ebinyonyi byo teyabisalamu bitundu nga biri. 11 Ensega bwe zajja okubirya, Ibulaamu n’azigoba.\n12 (I)Enjuba yali egwa, Ibulaamu ne yeebaka otulo tungi; era laba, ekizikiza ekingi eky’amaanyi ne kimubuutikira. 13 (J)Awo Mukama n’agamba Ibulaamu nti, “Manyira ddala nti ezzadde lyo baliba batambuze mu nsi eteri yaabwe, era baliba baddu eyo, balibonyaabonyezebwa eyo okumala emyaka ebikumi bina. 14 (K)Naye ndibonereza eggwanga lye balikolera n’oluvannyuma balivaayo n’obugagga bungi. 15 (L)Naye ggwe oligenda mirembe eri bajjajjaabo; oliziikibwa ng’owangaalidde ddala nnyo. 16 (M)Era balikomawo wano mu mulembe ogwokuna; kubanga obutali butuukirivu bw’Omwamoli tebunnayitirira.”\n17 (N)Enjuba bwe yagwa ng’ekizikiza kikutte, laba, ensuwa eyaka omuliro era enyooka omukka n’ekimulisa ne biyita wakati w’ebitundu bino. 18 (O)Ku lunaku olwo Mukama n’akola endagaano ne Ibulaamu ng’agamba nti, “Ezadde lyo ndiwa ensi eno, okuva ku mugga ogw’e Misiri okutuuka ku mugga omunene, omugga Fulaati: 19 Omukeeni, n’Omukenizi, n’Omukadumoni, 20 n’Omukiiti, n’Omuperizi, n’Abaleefa, 21 n’Omwamoli, n’Omukanani, n’Omugirugaasi n’Omuyebusi, mbagabula mu mukono gwo.”


Bukedde Online - 'Ekkanisa ye yatereka Nnamulondo nga Muteesa awaηηangusiddwa'\n'Ekkanisa ye yatereka Nnamulondo nga Muteesa awaηηangusiddwa'\n'Lwe baalumba Olubiri twatambuza bigere nga takisi zibuze'\nEyatolosa Muteesa alunyumya nga lutabaalo\nRev. Can. Musiwuufu agamba nti Kabaka bwe yagenda mu buwaηηangusse, ekkanisa ye yakuuma Nnamulondo, entebe y’Obwakabaka.\nREV. Can. Augustine Musiwuufu Magala yaliko Ssaabadinkoni w’e Kazo. Bw’ati bw’ajjukira ebyaliwo mu kulumba Olubiri mu 1966:\nObote we yalumbira Olubiri nali nsoma P.5 ewaffe e Nsangi. We twakulira ng’okwagala Kabaka kutuli mu musaayi. Twakula tukimanyi nti Kabaka takwatwako naye bwe twawulira nti amagye galumbye Olubiri ffenna twafuna ekikangabwa, Obuganda bwannyogoga nga buli muntu ali mu nnyiike etelojjeka.\nOkumanya Abaganda baakyawa Obote olw’okulumbagana Obwakabaka, n’enkuba y’enviiri ze twagikyawa. Abaganda bangi abaali mu Lubiri battibwa n’abaana baabwe era kino kyakosa nnyo Obuganda.\nTwamala ebbanga nga tuli mu kiyongobero, Kabaka nga tetumanyi bimukwatako abamu nga batugamba nti yattibwa naye era nga tetukikkiriza bulungi.\nTugenda okuddamu okulaba ku mawulire nti ali Bungereza nga n’ebifaananyi tubiraba, kino kyatuzzaamu amaanyi n’okutugumya.\nTwatandika okufuna amawulire agakwata ku Mutanda nti alina emirimu gy’akola e Bungereza egy’okulabirira abakadde, na kino kyatuwa amaanyi n’essuubi kuba yali atulaze n’ekyokukola nti Abaganda tulina okukola ennyo yadde yali ku mawanga.\nAbantu abaagenda okumulabako mu buwaηηanguse yali Kalidinaali Emmanuel Nsubuga, Misaeri Kawuma ne mukyala we wabula Bakawuma baali babeera Bungereza ebiseera ebyo.\nObote we yalumbira Olubiri, Ssaabalabirizi yali Eric Saabiti. Ono yajja e Namirembe okusaba, abakebezi b’ekkanisa ne bamuggalira wabweru, ne bamugaana okuyingira ekkanisa okusaba kubanga yali talina ky’akozeewo ng’omukulembeze w’Abakulisitaayo ku kulumbibwa Olubiri era yakoma awo n’adda ewuwe mu maka g’Obwassaabalabirizi.\nOKUKUUMA KWA NNAMULONDO\nRev. Can. Musiwuufu agamba nti Kabaka bwe yagenda mu buwaηηangusse, ekkanisa ye yakuuma Nnamulondo, entebe y’Obwakabaka. Omulabirizi Misaeri Kawuma ye yakuuma Nnamulondo eyo.\nKabaka bwe yawaηηangusibwa yali akyali Bungereza ng’asoma. Bwe yakomawo wano, Nnamulondo n’agiggya gye yali ekwekweddwa n’agitereka mu nnyumba y’omulabirizi.\nEkyewuunyisa naffe abaali babeera awaka tewali yali amanyi nti Nnamulondo eri awo! Yakola bookisi n’atuuzaamu Nnamulondo, kale ffe twagiyitangako nga tetumanyi kirimu!\nTwakimanya jjuuzi ng’Omulangira Mutebi agenda okutuuzibwa mu 1993. Ekyamukozesa ekyo basajja ba Obote baaginoonya nnyo nga baagala okugyokya, kale nga talina muntu gw’ayinza kwesiga kubbirako kyama kino.\nNaye ekirungi mu byonna Abaganda baasigaza essuubi wadde Kabaka yali mu buwaηηanguse, ne bwe yazaama mu 1969.\nKuba enjole ya Muteesa bwe yakomezebwawo mu 1972, wadde nnali Kenya nalaba ku mawulire ennyiriri z’abantu abaasimba okumukubako eriiso evvannyuma nnene bulala.\nEssuubi lya Kabaka lyeyoleka ne bwe baatambuzanga Omulangira Mutebi mu masinzizo ag’enjawulo nga tannatikkirwa. Ng’olaba abantu bamuyaayaanira, bamwagala, bamulinamu essuubi.\nEyaliyo mu Lubiri nga lulumbibwa oba eyali mu Kampala kuba 0752628931 otuwe emboozi yo.\nKidandala ayongedde okutabula ebya NUP mu Kawempe North Ismai\nCindy Sanyu akubye abadigize ebimyanso mu bbaala ya Blue Lounge e Kitintale abasajja ne bamira amangota\nPoliisi ekutte abayizi b'e Makerere ababadde balumba Palamenti\nWycliff Kiyingi - Munnayuganda eyaakasinga okuwandiika emizannyo emingi


Bukedde Online - Abaaluse olukwe okuwamba omuyizi basimattise okuttibwa\nSsekiboobo atongozza enteekateeka z’amatikkira...\nEMBEERA etabuse e Kawempe poliisi n'ewalirizibwa okukuba amasasi mu bbanga okugumbulula abasuubuzi n’abatuuze ababadde batwalira amateeka mu ngalo ku mukazi n’omusajja be baateberezza okuwamba omwana ow’emyaka 16.\nNansubuga ne Buyinza nga bawulubadde oluvannyuma lw’okubakuba.\nKaliti Buyinza 29 omuvuzi wa bodaboda e Bwaise ne Mariam Nansubuga 27 omutuuze w’e Kaleerwe be bawonye okugajambulwa abatuuze b’e Kawempe ku ttaano oluvannyuma lw’okubateebereza okwagala okuwamba omwana Shifrah Nansubuga gwe baalimbye okutwala e Matugga afune omukisa.\nNansubuga eyasimattuse ng’ono abeera ne nnyina Hajarah Zawedde e Jinja Kalooli, yategeezezza nti mukulu we yabadde amutumye mu katale ku ttaano amugulire capati ng’eno abawamba gye baamusanze ne bamugamba addeyo awaka aleete essimu z’abazadde be oba owooluganda lwe, bamutwale e Matugga gye bagenda okumuweera omukisa.\nYagambye nti baasoose kumutwala mu nkuubo z’ekizimbe ekimu mu Kawempe gye baabadde baagala okumukubira kalifoomu eyabadde mu kacupa.\nYakoze olukujjukujju nabasaba addeyo awaka aleete amasimu nga bwe baabadde bamugambye.\nNansubuga (omwana) ng’ono muyizi asoma S3 ku Royal College e Kawempe, yazzeeyo awaka , n’atemya ku bakulu be Rehema Nambajjwe ne Arafat abaamuwerekeddeko ng’atwala amasimu. Baasanze Nansubuga ne Buyinza bali ku pikipiki bamulinze beeyongereyo.\nWano we baabakwatidde ne bababuuza gye baabadde batwala muto waabwe.\nBaatandise okukuba enduulu eyasombodde abantu okwabadde ne poliisi y’e Kawempe. Nga bali ku poliisi, Nansubuga (omuwambi) yeefudde azirise.\nBuyinza yakkirizza okuba n’ekigendererwa eky’okuwamba omwana, n’agamba nti Nansubuga ye yabadde amanyi ekifo ekituufu gye baabadde batwala omuwala.\nRonald Wotwali DPC w’e Kawempe,yakubirizza abazadde n’abantu bonna okwekuuma obulungi eri emize egya kiwamba n’ekittabakazi mu ggwanga.\nYagambye nti abakwate bagguddwaako omusango ku fayiro nnamba SD:REF: 36/05/06/2018.


Kizito Michael George Library: October 2015\nWhen fake pastors abuse the poor amidst the silence of the Uganda Government : Luciferian Pastor Augustine Yiga impregnates a number of women.\n"Christianity began as a personal relationship with Jesus Christ. When it went to Athens, it became a philosophy. When it went to Rome, it became an organization. When it went to Europe, it became a culture. When it came to America, it became a business.When it came to Africa , it became witchcraft\nFake Pastor Augustine Yiga embroiled sex escapees with multi women\nYiga will end up like this fake pastor William Muwanguzi\nNabbi omukazi ayanise ebikolobero bya Paasita Yiga: 'Alinga aliko ekitambo ky'obwenzi, nange yannimbalimba n'ankozesa'\nNalubega alumiriza Yiga okusobyako n''''amuzaalamu omwana ate n''''amusiiga ne siriimu. Ku ddyo, Paasita Yiga ng''''omukwano gukyabasaza mu kabu ne Nabbi omukazi\nBya MEDDIE MUSISI, HANNINGTON NKALUBO, GEORGE BUKENYA NE HERBERT MUSOKE\nNABBI Omukazi agambye nti ekyamuddusa ewa Paasita Yiga Mbizzaayo nga buli kiseera abawala bajja ku kkanisa okusaba obuyambi bw’abaana be yabazaalamu.\n“Yiga alinga aliko ekitambo, bwe kirinnya buli mukazi amusala mu maaso aba ayagala kwebaka naye ne bwaba mukazi mufumbo. Abawala abagenda mu kkanisa ye e Kawaala okubasabira abo yeerobozaamu b’ayagala okwebaka nabo era bangi abafunyisa embuto”, Nabbi omukazi ng’amannya ge amatuufu ye Maggie Kayima bwe yagambye.\nBino biddiridde omuwala Brenda Nalubega 26, okutwala Augustine Yiga mu kkooti n’amulumiriza bwe yamuzaalamu omwana n’amusiiga ne siriimu kyokka n’agaana okumuwa obuyambi.\nNalubega yasooka kutwala Yiga mu FIDA kyokka Yiga n’asooka okwegaana omwana. Bwe baasalawo okumutwala bakebere omusaayi (DNA) ate olwo Yiga n’akkiriza okumuwa 150,000/- buli mwezi. Bwe yasasulako emyezi mitono n’abivaako, olwo Nalubega kwe kugenda mu kkooti y’e Nabweru eyalagira Yiga asasulenga emitwalo 80 buli mwezi.\nOlwo Nalubega yali akwataganye n’ekitongole kya bannamateeka ba Legal Aid abannyonnyola kkooti nti ssente zeetaaga okulinnyisibwa kubanga omwana gwe baamuzaalamu yatandika okusoma ate nga ne nnyina mulwadde ali ku bujjanjabi.\nKino Yiga yakiwakanya era ensonga kwe kusindikibwa ku kkooti ya Buganda Road era okusaba kwe ne kugobwa ku Lwokutaano.\nAyogedde ku bawala abalala\nWabula Nabbi omukazi Kayima amaze emyaka munaana ne Yiga yagambye nti abawala b’afunyisizza embuto bayitirivu era bonna bwe banaavaayo okumulumiriza ensi ejja kwewuunya omusajja oyo. Olumu nnamwandu w’omuyimbi omu yagenda ewa Yiga okusaba obuyambi kyokka Yiga n’amuzza mu kafunda era okukkakkana ng’amuzaddemu omwana.\nNabbi yayogedde abawala (amannya galekeddwa) okuli n’abaali mu Bbandi ya Revival eya Yiga bagamba nti nabo Yiga yabafunyisa embuto kyokka n’atabawa buyambi.\nEkibi, Kayima agamba nti Yiga bw’amala okwebaka naawe tafaayo ku biddirira ng’anoonya mulala. Muzibu okukwasa ku ssimu oba okumulaba nga takwetaaga, n’olwekyo abawala bakeera ku kkanisa nga basaba buyambi, abasinga bajja n’abaana.\n“Emirundi mingi abakazi bakeera n’abaana ne babeera awo nga teri abafaako. Nze ekisa nga kinkwata ng’omukazi ne nkwata ssente ne mbawa ne bagenda”, bwe yategeezezza.\nNabbi omukazi yalabagana ne Iga mu 2007 nga wa myaka 19, bwe yagendayo okumusabira kyokka Yiga n’amukozesa.\nYannimbalimba bw’andabyemu ekitone ky’okubeera Nabbi n’asalawo annyambe nkule mu by’omwoyo, kyokka gye byaggweera ng’ankozesezza. Oluvannyuma nnazuula nga Yiga tali ku mulamwa gwa bulokole kubanga abawala bangi baali bagudde mu kitimba kya Yiga nga n’abasinga abafunyisizza embuto.\nMu 2012, Nabbi omukazi agamba nti kyali kimuyitiriddeko ng’abawala Yiga be yaganza mu kkanisa ne mu Bbandi ye eya Revival batandise okulowooza nti Nabbi y’abalemesa, olwo ye kwe kusalawo baawukane ne Yiga. “Twatuula ku mmeeza eby’omukwano gwaffe ne bikoma ne tusigala nga tuli ku bizinensi”, bwe yagambye.\n“Nnasalawo okwogeranga n’abawala abajjanga mu kkanisa nga mbalabula obutagwa mu katego ka Yiga, kyokka ng’abawala tebawulira buli gw’asaba omukwano akkiriza bukkiriza”, bwe yagambye. Mu 2014, twesanga nga tetukyasobola kweyongerayo ne Yiga kwe kwawukana mu byonna. Olwo Nabbi yali afunye omusajja Omuzungu ekitaasanyusa Yiga.\nYeewuunya Yiga kubanga ne bwe baayawukana yasigala amutiisatiisa nga kumpi buli lunaku amutumira abantu addeyo mangu ewa Yiga oba si ekyo ajja kulaba ekimugwako. Kino kyavaako Nabbi okwewogomako e South Afrika gye yava n’adda e Nairobi ng’ayagala embeera esooke ekkakkane. Okuva lwe yadda era talina mirembe olw’abasajja ba Yiga abamutiisatiisa.\nWabula yagambye nti wadde Yiga mubi, ye y’amufudde ow’ettutumu. Yamuyamba okukwata ennyimba okuli olwa Nabbi omukazi, omusajja ayenze, mwami bibumba ne Yatuma lwe yayimba ne Chameleone.\nEkifuula Yiga omuzibu okulwanyisa y’ekkanisa ye esomba abantu abangi kyokka ng’ebikolobero ebikolerwayo teri abiringiriza wadde okulondoola. Okwo agattako okukolagana n’abanene, yatandika ne ttivvi eya ABS Television n’okwesala ku Basumba oba abakulembeze b’Abalokole n’asigala kukola bibye.\nYIGA AKITADDE KU BAMULWANYISA\nEggulo, Yiga yasinzidde mu kkanisa ye eya Revival e Kawaala n’agamba nti waliwo Abasumba abamulwanyisa olw’enkulaakulana gy’atuuseeko n’atuuka n’okukola Ttivvi nti era be bakuma omuliro mu muwala Nalubega.\nYagasseeko nti: Omuwala agamba nti nnamusiiga obulwadde ate ye mulwadde! Nze mundabako awannuma? Omulamu asiiga omulwadde? Yayongeddeko nti omuwala embeera gy’alimu ogwo gwe muggo Katonda gw’amukubye olwa kye yayise okuwaayiriza Omuweereza wa Katonda.\nAbawala abalala boogedde ebikolobero bya Yiga 'Mbizzaayo'\nPaasita Yiga ''Mbizzaayo''ya SARAH ZAWEDDE NE MEDDIE MUSISI\nOMUWALA Hadija Resking y’omu ku balojja obutego bwa Yiga. Nti bwe yagenda okumusabira atumbule ekitone kye eky’okuyimba, Yiga yamugamba nti: Mukama ampadde Obunnabbi, ogenda kubeera muyimbi wa ttutumu nnyo obuutikire ba Judith Babirye, Juliana n’abalala bonna be weegomba.\nWakati nga Hadijah acamuse, Yiga yamutegeeza nti: Yesu andaze ekifo eky’ebbeeyi ky’ogenda okugula mu bbanga ttono era hhenda kukutwala we kiri nkikulage.\nYamutwala e Kawempe era baasibira ku wooteeri okukkakkana nga lubuto!\nYamuzaalamu omwana kyokka n’agaana okumulabirira olwo naye kwe kugenda mu ofiisi ya Paasita Moses Solomon Male nga April 14, 2008 n’amuloopa.\nAllen Kuwaya naye yagwa mu buzibu bwe bumu. Yiga yamuzaalamu abaana babiri era embirigo zaabwe zaatandikira mu FIDA ng’olwo Yiga atumye bakanyama ne babba abaana ne babatwala nti be yali akozesa okukanda Paasita ssente.\nAllen yamala kugenda mu FIDA n’ewaliriza Paasita Augustine Yiga Mbizzaayo ow’e Kawaala okuddiza omukazi abaana. Kyokka Yiga era yagaana okumuwa obuyambi, era ensonga ne zigenda mu kkooti y’e Nabweru.\nEbyatuuka ku Allen bifaananira ddala n’eby’omuwala Brenda Nalubega, 26, eyawaludde Yiga okumuleeta mu kkooti y’oku Buganda Road wiiki ewedde olw’okumuzaalamu omwana ate n’atamuwa buyambi.\nNalubega yagenda ewa Yiga okumusabira wabula n’amukaka omukwano, okukkakkana ng’amuzaddemu omwana kati ow’emyaka omusanvu.\nAbamu ku bawala b’abadde akolako ebikolobero baddukira mu kkooti kyokka waliwo n’ababadde batwala ensonga zaabwe mu Basumba ab’enjawulo okuli ab’ettabi ly’ekibiina ekigatta Abasumba ekiyitibwa Kampala West okutuusa Yiga lwe yeewaggula n’abaawukanako ng’agamba nti bamulwanyisa olw’ettutumu ly’afunye.\nAbalala beekubira enduulu ewa Male ow’ekibiina kya Arising for Christ ekirwanyisa ebikolobero mu makanisa.\nPaasita Yiga 'Mbizzaayo: Yiga yasookera Kyebando ne bamugoba ku kyalo\nOmusajja alumirizza Paasita Yiga okumubbira omukazi\nNabbi Omukazi ayongedde okwanika Paasita Yiga: ‘Yatucanga ne Bibuuza’\nPaasita Yiga 'Mbizzaayo' azzizza omuliro: 'Abatanjagaliza be bannyonoona'\nOmukazi ayongedde okulumiriza Paasita Yiga 'Abizzaayo' okumusiiga siriimu\nWuuno Omuzungu eyapasudde Nabbi omukazi owa Yiga\nNabbi omukazi mmulinamu ekyama - Paasita Yiga\nPaasita Yiga 'Mbizzaayo' bamututte mu kkooti lwa butalabirira mwana\nMALE ALAZE OLUKALALA LW’EBIKOLOBERO BYA YIGA\nMale yagambye nti bangi balumiriza Yiga okubafumbiikiriza era yeewuunya gavumenti okuleka abantu nga Yiga okuyinaayina.\nAsinga kwettanira bakyala abasuubuzi abalina ssente, abawala abato abatannaweza myaka 20, n’abali mu matendekero aga waggulu.\nKu bano kuliko ow’e Nansana amanyiddwa nga Maama Kyaka eyalina edduuka lya Hardware. Yagenda ewa Yiga okumusabira kyokka n’amwefuulira n’amuzza mu kyama.\nEngeri Yiga gye yali amaze okutegeera byonna ebimukwatako, yamutumanga ssente aziweeyo mu kkanisa okukkakkana nga n’edduuka ligudde. Ebyembi, omukazi yafuna olubuto n’azaala omwana kyokka n’agaana okumulabirira.\nWaliwo Sarah Muwanguzi, eyaloopa nga May 16, 2006 ng’alumiriza Yiga okumuganza ng’amulimbye okumuwasa kyokka n’amaliriza ng’amubbyeeko ekyapa nga kati kiri mu mannya ga Yiga.\nNnamwandu Olive naye yagenda okumusabira n’amuganza. Nti ono yali amufudde mukazi we ng’alina emmotoka ey’ebbeeyi gye yatambulirangamu. Kyokka amulumiriza nti yamubba ettaka n’emmotoka n’amusulaawo.\nMu balala kuliko omukazi w’e Kabowa mu Ssembuule Zooni agamba nti Yiga yamuzaalamu abaana babiri era mu kumukkakkanya, yamukwasa omuyambi we akola ku kkanisa, Mega Nakisozi ng’amuwa 30,000/- buli wiiki era zimuweebwa.\nYamukwana mu 2006. Nabbi Omukazi (Maggie Kayima) eyamala ne Yiga emyaka musanvu yagambye nti bw’abala ebikolobero bya Yiga okoowa kuba buli kika kya mukazi akizaddemu.\nMale yagambye nti waliwo n’Omujaasi w’e Sironko yali aludde ng’awulira nti Yiga aganza mukyalawe. Yabalinya akagere okumala ekiseera okutuusa lwe yabakwatta nga beerigomba. Yiga baamutwala bukunya ku poliisi y’e Kawempe wabula abaserikale omusango ne bagufutyanka.\nWhen a minister of God participates in partisan politics : Pastor Wilson Bugembe joins with secular artists in Museveni’s Tobonga nawe campaign song\nWhen cartoonists caricature Museveni's corrupt regime\nTobonga nawe song(4:58)\nWhen spiritual hypocrisy disguises as love: The day Pastor Wilson Bugembe called Unsaved celebrities to preach to born again faithfuls at his Light the world Church\nIsaac Oct 17,2015 0 Comments\nPosted by Kizitomg at 10:28\nFrom Bush to Trump: When the history of foolishness repeats its self :Video Shows ‘Prosperity’ Preachers Kenneth Copeland, Paula White Laying Hands on Donald Trump for Presidency\nBy Heather Clark on September 30, 2015 337 Comments\n15.1K 80 Share13 40 15.5K NEW YORK — What do Kenneth Copeland, Paula White, Jan Crouch, Dr. David Jeremiah and Robert Jeffress all have in common? A video has surfaced online showing the men and women, along with others, laying hands on Republican presidential candidate Donald Trump this week and praying for his potential presidency.\nPosted by Kizitomg at 10:26\nBy Heather Clark on October 18, 2015\nPhoto Credit: Michael McElroy\nPosted by Kizitomg at 10:19


Bukedde Online - Butcherman ne Catherine Kusasira bagudde mu bintu ewa Museveni\nBabbye bya bukadde e Mukono\nSsentebe afuumudde basatu lwabuteetaba mub...\nAdded 26th October 2019\nCatherine Kusasira ne Buthcher Man\nABAVUBUKA balambuzza pulezidenti Yoweri Museveni ebifo gye babeera ebyakazibwaako erya Gheto e Katwe gye bigweredde ng'abawadde ebifo ebisava mu ofiisi ye bamuyambeko okukwataganya banne mu mirimu gy'enkulaakulana.\nGwe bamwanjulidde nga pulezidenti wa Gheto omuyimbi Mark Bugembe eyakazibwako erya BUCHERMAN amuwadde ekifo mu ofiisi ye nga omuwabuzi we ow'enjawulo ku nsonga za Gheto.\nEyategese omukolo omuymbi Catherine Kusaasira naye omuwadde ekifo nga kati ye muwabuzi we omukulu ku nsonga za Kampala era pulezidenti n'atebeeza nti ebifo bya Gheto yeyabisookamu kyokka mu biseera by'edda nga biyitibwa bifo bya Bawejjere.\nOmulimu gwokukwanaganya abawejjere yali yagukwasa eyali Katikkiro Amama Mbabazi kyokka teyagukola bulungi era bweruba Lusuku lwazika nga kati Catherine Kusaasira amuyambye okuddamu okulusambula era naye akomyewo mu bantu be.\nOmukolo gubadde Katwe mu kikko nga gwetabiddwaako abavubuka abenjawulo


Bukedde Online - Kavuma aduumira Express\nMunnayuganda ateebye ggoolo 4\nAbakungu ba FUFA mukkirize okwetonda kwa...\nWADDE nga nnakula ne bazadde bange bombi nasinga kubeera ne kitange eyanjagaliza okuba omusambi w’omupiira.\nWADDE nga nnakula ne bazadde bange bombi (mmange Oliva Nakibuuka ne kitange George Ssemujju), nasinga kubeera ne kitange eyanjagaliza okuba omusambi w’omupiira. Nnazaalibwa mu 1988.\nNnasomera Bweyogerere Christian Academy, Our Lady of Consolata ne Bishop Senior Secondary School. MUBS gye nafunira dipulooma mu bya tekinologiya. Nnayagala nnyo okuba omusawo naye nga n’omupiira ngwagala. Ebyobusawo nnabisuula, essira ne ndissa ku mupiira.\nNga nkyali mu pulayimale, natendekebwanga ne Bweyogerere FC era eno abaasambako nange batenda kitone kye nnalina. Eno gye nasookera n’okufunira layisinsi mu mupiira. Nasooka kukwata ggoolo wabula bwe nasambako mu maaso, ebintu ne bitambula bulungi era mu ggoolo ne nvaamu. Oluvannyuma, Fred Katende Malibu yampita nneegatte ku Canon FC e Mukono gye nazannyira okumala emyezi 6.\nMu kiseera ekyo, omutendesi Sam Ssimbwa yali amaze okumatira ensamba yange era bwe yafuna omulimu mu Simba, yasaba taata antwale mu Simba. Bwe yava mu Simba, Simbwa yantwala mu KCC kuba naye gye yali alaze kyokka ate teyalwayo n’agenda e Kenya mu Sofapaka. Kyampisa bubi nnyo kuba nali nkyayagala okubeera naye. Nneegatta ku Express eyo Ssimbwa gye yasanze.\nWilly Kyambadde ye yasinga okunjagaza omupiira era yakola kinene okunzigya mu kukwata ggoolo kuba nali njagala nzannye nga ye.\nEkikyasinze okunsanyusa n’okunnyiiza;\nObuwanguzi bwe twatuukako sizoni ewedde nga tuwangudde liigi nga nze kapiteeni wa Express. Nnali siwangulangako ku kikopo. Ekikyasinze okunnyiiza lwe lunaku lwe nalemwa okuyitamu mu kugezesebwa mu Oman nga mmenyekedde mu kutendekebwa.\nTtiimu gye mpagira;\nMpagira KCC kuba Willy Kyambadde gye yali azannyira ate nga mumatira nnyo. E Bulaaya, ndi wa ManU ne Real Madrid. Apollo Kakaire abadde aguzannyira mu Villa sizoni ewedde, ye mukwano gwange asinga ate nga Roman Riquelme ye muzannyi mu Bulaaya yonna gwe nneegomba.\nOmupiira gwe siryerabira;\nSizoni ewedde, twazannya Masaka ne tugikuba 1-0. Omupiira ogwo gwanteeka ku bunkenke kuba twali twakamala okuwangula emipiira ebiri egy’omuddiring’anwa ate nga tusemberedde ekikopo. Twalwawo okuteeba era obunkenke bwe twaliko bwali buzibu nnyo.\nOkubeera kapiteeni kitegeeza kuba muwulize eri omutendesi, okuba n’obuvumu n’okugumira puleesa kuba abawagizi baagala buwanguzi bwokka.


Bukedde Online - Kitatta avudde mu kkooti bimusobedde!\nKitatta avudde mu kkooti bimusobedde!\nObujulizi ku kutta Susan Magara buwedde okukung’aanyizibwa...\nABDULLAH Kitatta katono atomere emitayimbwa gy’akaguli ka kkooti y’amagye nga ssentebe waayo Lt. Gen. Andrew Gutti alagira azzibweyo e Makindye mu kkomera ly’amagye alinde olunaku lw’anazzibwa mu kkooti okuwulira ekinaaba kisaliddwaawo ku kusaba kwe okw’okweyimirirwa.\nKitatta (wakati mu mujoozi gwa kyenvu) ng'ali mu kkooti ne banne\nKitatta yatuuse mu kkooti ng’alabika ng’alina essuubi nti anakkirizibwa okweyimirirwa oluvannyuma lw’oludda oluwaabi olukulemberwa Maj. Raphael Mugisha okulemererwa okuwa ensonga ey’essimba lwaki teyeeyimirirwa.\nNga bw’efuuse enkola ye, Kitatta yabadde mu mujoozi gwe ogwa kyenvu nga bulijjo, jjiini eya bbulu n’engatto enjeru ng’asibiddwa ku mpingu ne Tonny Kipoi Nsubuga, avunaanibwa ogw’okulya mu nsi olukwe. Baatuuse ku ssaawa 4:00 ez’oku makya.\nYabadde mucamufu nnyo era olwafulumye mmotoka Toyota Hiace/kamunye mwe baamuleetedde, n’akubira abamu ku bafamire ye kajjambo.\nOmuwabuzi wa kkooti eno mu by’amateeka, Col. Gideon Kattinda yategeezezza kkooti nti si beetegefu kuwa nsala yaabwe kubanga tebannamaliriza kugikolako n’asaba olunaku olulala lwe banaagiwa.\nMunnamateeka wa Kitatta, Shaba Sanywa yasoose kutegeeza kkooti nti beetegefu okuwulira kkooti ky’esalawo ku kusaba kw’omuntu waabwe kwe yateekayo, kyokka oluvannyuma naye kyamuweddeko n’ategeeza nti kano kagenderere kulemesa muntu we kufuna bwenkanya.\nKitatta yawanise omukono abeeko ky’ayogera mu kkooti wabula Gutti n’amutegeeza nti kyonna ky’ayagala okwogera, akitegeeze munnamateeka we Sanywa y’aba abigamba kkooti.\nSanywa yategeezezza kkooti nti Kitatta ekirwadde kya sukaali kimuli bubi nti mu kkomera ly’amagye e Makindye tafuna bujjanjabi.\nBAMUSIBA NGA MUTUJJU\nYayongeddeko nti Kitatta bamusiba nga mutujju, asibirwa mu kasenge akeekusifu nga talaba wadde ku kitangaala ekiva wabweru kyonna kw’ogatta obutafuna kaseera kugenda kusaala nga ye Omusiraamu bwatyo n’asaba azzibwe e Luzira gy’aba akuumirwa kubanga yo asobola okulaba bulungi abantu be n’okwetaaya.\nSanywa era yagambye nti naye wadde munnamateeka wa Kitatta, mu kkomera tebamukkiriza kuyingira alabe embeera omuntu we mw’abeera.\nBw’agendayo bayita musibe n’ayogera naye ate okumala ekiseera ekigere wakati mu bukuumi.\nWano azzeemu ne yeegayirira kkooti, Kitatta atwalibwe e Luzira kyokka Lt. Gen Gutti n’amutegeeza nti olw’ensonga Sanywa naye kennyini z’amanyi obulungi Kitatta tayinza kutwalibwa Luzira ate n’e Makindye waliyo buli kimu ekyetaagisa.\nKitatta akomezebwawo nga May 21, 2018 okuwa ensala ya kkooti.\nAvunaanibwa ne basajja be abalala 12 emisango gy’okusangibwa n’ebyambalo by’amagye, emmundu n’amasasi nga tebalina lukusa kubeera nabyo.


Olwali | Dembe FM 90.4 - Part 10\nAsazeeko bba obusajja n’abuwa embwa\nMu ggwanga lya China,omukyala akutte bba ng’ayenda amusazeeko obusajja n’amuleka ng’ataawa Omukyala ono nno tasaaga kubanga yadde omusajja ono bafubye okumutaasa, amulumbye ne mu ddwaliro n’agezaako okubusalako ogw’okubiri Omukyala ono okutabuka agudde ku bubaka, bba bw’abadde yeweereza ne muganzi we . Omukyala ono okukola kino […]\nEnyonta bagimalidde mu lujjudde\nEnsi eno kituufu erimu abalalu Mu ggwanga lya Russia, waliwo abagalaana abayingidde mu kifo ekinywerwaamu ka chai nebatandika okusinda omukwano nga buli omu abegese amaaso. Bino babikoledde mu katebe akamu okutuulwa abanywa ka chai. Ekyewunyisa nti ababalabye bakubye enduulu n’okusakaanya n’okukwata buli kimu ku katambi […]\nEmbwa ebuliddwaako obutuuliro\nEmbwa eyazaalwa ng’erina amaaso agalina langi ez’enjawulo ebuliddwaako w’etuula nga buli omu agyesamba. Embwa eno emanyiddwa nga Molly nga ya mwaka gumu negyebuli kati terina w’ebeera Eriiso lya Molly ono erimu lya kitaka ate eddagala lya Blue\nOmukadde assizza abantu enseko\nOmukadde abadde ku kompyuta neyesiba, aleese kyuuma ekikaza enviiri n’atandika okugifuuyira yesumulule bwebamugambye nti ebadde yekutte. Omukadde ono alese ababadde mu wofiisi mu kibbo ky’enseko agambye nti enviiri ze bwezikwata akozesa drier kale ng’abadde agamba nti anayambako.\nAbantu bangi beeyambaza emijoozi egiriko ebigambo ebisoomooza ate ebirala nga bisesa Kati yye ayambadde akajoozi okuli ekigambo nti “nnina Enjaga” akaabye agajulujulu, poliisi bw’emuzinzeeko. Naye nno ebigambo bino oluusi byandiba ebituufu kubanga era omusajja ono asangiddwa n’enjaga.\nEnjala mu chips\nAbantu bangi bekebejja byebalya era banyiga okugwa ku byebatategeera. Kati nno omuwala agenze mu restaurant okugula chips ne chicken bimuweddeko bw’asanzeemu enjala empanvu mukaaga Mollie Howe enjala zino azirabidde waka gy’abadde atutte emmere okuliira Nyina w’omuwala ono enzaalwa ye America agamba nti ekisinze okumunyiiza kwekuba […]\nE sembabule omusajja atanzizza muliraanwa we 200,000 lwakulagajalira kappa ye n’efa. Paul Mugula omutuuze ku kyalo Matete y’atanzizza Everest Mukasa ensimbi zino oluvanyuma lw’okumusaba okumuyambako ne kappa ye emuliire emmese ezaabadde zisusse mu nyumba ye wabula n’atajirabirira bulunji n’efa. Mukasa olusanze kappa eno nga efiiridde […]\nEssigiri ayita nayo mu motoka\nMu ggwanga lya China , waliwo omukyala asazeewo okussa sitoovu mu mmotoka ye ng’ayita nayo olw’obutiti obususse Omukyala ono agambye nti kino kijja na kumuyamba okwefumbira ku mmere obutafa njala Sitoovu eno essiddwa mu mutto gw’emabefa ng’erina omudumu ogufulumya ekikka okuyita mu luggi lw’emotoka.\nOmukazi nakampaata kimuweddeko\nOmukyala nakampaata akonkonye ng’eyali bba tamuggulira asazeewo kuyita mu mudumu ogussibwa ku kiyungu okufulumya omukka. Omukyala okuva mu California wabula tebimugendedde bulungi bw’alaalidde mu mudumu gumu. Abaziinya mooto bayitiddwa bukubirire oluvanyuma lw’okuwulira enduulu okuva mu kidumu. Omukyala ono ow’enzaalo essatu avuddeyo nga yenna atuyaanye nga […]\nEmpale yiino ekuuma ebintu\nWaliwo kkampuni ya Amerika ekoze empale y’ekyuuma. Eno ekoleddwa kwambalwa basajja abasemberera omuliro naddala bakola mu biyungu bya wooteri Ono agamba nti empale eno ejja kuyamba abantu bano okweyambula olw’ebbugumu eringi kubanga ebikka buli kimu.


UDHR - Ganda\nUniversal Declaration of Human Rights - Ganda\n1. Buli muntu yenna avunaanibwa omusango oguliko ekibonerezo ateekwa okubalibwa nga taliiko musango okutuusa nga kikakasibbwanti ddala yaguzza okusinziira mu mateeka era ateekwa okuwozesebwa mu kooti mu lwatu nga aweereddwa na buli mukisa gwonna okwetaasa.\n2. Tewali muntu n'omu anabalibwanga nga azzizza omusango ogumubonerezesa, kino nga kisinzira kukikolwa kye yakola oba kyatakola, mu kiseera ekyemabega, kyokka nga mu kiseera ekyo ekikolwa kyeyakola oba kyeyalemwa okukola kyali tekittekwa kumubonerezesa, okusinziira mu mateeka g'eggwanga eryo oba ag'amawanga amalala Bwanabanga ateekwa okubonerezebwa mu kiseera weyazziza omusango ogwo.\n1. Buli muntu alina eddembe okugenda oba okusula wonna wayagala, munda w'ensalo ez'eggwanga lye.\n2. Buli muntu wa ddembe okufuluma okuva mu ggwanga lyona, kino nga kitwaliramu n'eggwanga lye, wamu n'okudda mu ggwanga lye.\n1. Omuntu ayigganyizibwa waddembe okunoonya obubudamo mu ggwanga eddala era n'okusanyukira mu bubudamo obwo.\n1. Buli muntu ateekwa okufuna eggwanga ettongole gyabalirwa ng'omutuuze.\n2. Tewali muntu yenna anagyibwangako obutuuza bw'eggwanga lye wadde okugaanibwa okukyusa obutuuze bwe okubugya mu ggwanga erimu okubuuza mu ddala.\n1. Omusajja oba omukazi omukulu atuuse okwesalirawo, taakomerwenga mu ngeri yenna obutawasa oba okufumbirirwa n'okuzaala abaana, olw'olulyo mwasibuka, olw'eggwanga lye oba lwe'eddini ye. Omusajja n'Omukazi balina onuyinza n'eddembe ebyenkanankana nga tebannafumbiriganwa, oba nga bafumbiriganiddwa oba oluvannyuma lw'obufumbo bwabwe okusattululwa.\n2. Amaka gwe musingi gw'eggwanga ogw'obuwangwa olwekyo abantu ne gavumenti basaanye okugakuuma obutiribiri.\n1. Buli muntu waddembe okwefunira ebintu bye kululwe oba nga yeetabye ne n'abantu abalala.\n2. Tewali muntu yenna anaggyibwangako ebintu bye mu ngeri etagoberera matteka.\n1. Buli muntu ayinza okwetaba mu nkugaana ez'eddembe wamu n'abantu abalala.\n2. Tewali n'omu anakakibwanga okwetaba mu nkunganaa awamu n'abantu abalala.\n1. Buli muntu waddembe okwetaba mu nfuga y'eggwenga lye.\n2. Buli muntu alina obuyinza obwenkanankana n'obw'omulala obumusobozesa okutuukirira ebitongole bya gavumenti y'ensi ye ebiweereza abantu bonna awatali kukugirwa.\n1. Buli muntu alina eddembe n'obuyinza okukola. Ateekwa okwerondera ekika ky'omulimu ekimuggyamu era ekirina embeera emusobozesa okukola obulungi, wamu n'okukirizibwa oba okuyambibwa singa omulimu ogwo gumuweddeko.\n2. Buli mukozi ateekwa okussasulwa empeera entuufu emuggyamu, emusobozesa ye yennyini n'abantu ab'amaka ge okweyimirizawo nga abantu balamu. Bwekiba kyetagisa empeera y'omukozi eyinza okwongerezebwako ensako endala ezimusobozesa okwetaasa ebyo ebimugwako ng'omuntu nga tabyetegekedde.\n1. Buli muntu ateekwa okubeera n'omutindo gw'obulamu ogumusobozesa okubeerawo nga mulamu bulungi mu mubiri , ye yennyini n'abantu abamakage, ng'afuna emmere, ebyambalo, ennyumba n'okujjanjabwa singa alwadde era nga asobola okweyambisa ebyo gavumenti y'eggwanga lye by'ekolera abantu baayo okusitula embeera y'obulamu bwabe. (Social Services). Buli muntu, asaana okuyambibwa aleme kweralikirira bwaba nga omulimu gumuweddeko, oba afuuse kateyaamba oba afuuse Ssemwandu oba Nnamwandu oba ngatuusibbwa mu mbeera etemusobozesa kufuna nsiimbi kyokka nga kino siyakyeretedde yekka.\n2. Abakyala abazadde wamu n'abaana bateekwa okulabirirwa n'okuyambibwa mu ngeri ey'enjawulo. Abaana bonna oba bazadde baabwe bafumbo mu mateeka oba si bafumbo bagwana okulabirirwa kyenkanyi nga abantu.\n1. Buli muntu ateekwa okuyigirizibwa. Okuyigizibwa kunabanga kwa bwerere mu myaka egisooka ne mu masomero agasookerwamu. Okuyigirizibwa okusookerwako kunabanga kwa buwaze. Amasomero agayigiriza eby'emikonono n'emirimu egy'ekikugu ganaateekebwangawo, era buli muntu alina ebisannizo n'obusobozi anaweebwanga omukisa okusomera mu magunjukiro agawaggulu.\n2. Ebyenjigiliza binaluubiriranga okugunjula abantu muby'amagezi n'empisa nga biteeka essira ku kusaamu ekitiibwa eddembe ly'obuntu n'emisingi gyalyo. Binakubirizanga okuteegeeragana okw'abantu ab'ensi n'eddini ez'enjawulo; era binakolaganiranga wamu n'ekibiina ky'Amawanga Amagatte mu kuleetawo emirembe mu baantu.\n1. Buli muntu waddembe okwetaba mu by'obuwangwa ebyensiye era n'okusanyukira ebikolebwa abalina amagezi oba ebitone ebyobuwangwa, n'okugabana ku miganyulo egivudde mukukulakulana kwa sayansi.\n2. Buli muntu agwanidde okutaasibwa okuva mu kabi akayinza okutuuka ku mpisa ze oba kwebyo ebimusanyusa mu nsi, kino nga kisinziira ku magezi aga sayansi ebitabo ebibi oba ebifaananyi eby'ekigwenyufu ebiba bikoledwa abaantu.\n1. Buli muntu alina obuvunanyizibwa eri abantu b'ensi ye, kubanga bano bokka abamusobozesa okukikukulanya mumpisa ne mungeri endala zonna.\n2. Omuntu nga akaayanira eddembe lye ery'obuntu ekinamukolangako kyokka ge mateeka ago agateekebwawo okunyweza, okutongoza wamu n'okusaamu ekitiibwa eddembe ly'abalala n'okukuuma empisa ennungi mu bwenkanya oba okukuuma eddembe lya bonna oba amateeka ago ogakuuma obulungi bwa abantu bonna ab'eggwanga eriddukanyizibwa ku demokolasi.


Bukedde Online - Paasita Yiga byongedde okumwonoonekera!\nEBYA Paasita Augustine Yiga ‘Abizzaayo' eyakwatiddwa ku Lwokutaano nga yaakadda okuva e South Afrika, byongedde okusajjuka, bw'aguddwaako emisango emirala egy'enjawulo ku kitebe kya Poliisi ekinoonyereza ku buzzi bw'emisango mu ggwanga.\nOmwogezi w'ekitongole kya poliisi ekinoonyereza ku buzzi bw'emisango, Vincent Ssekate yagambye nti waliwo fayiro eziwerako ku misango egy'enjawulo ezaggulwawo edda ku Yiga era bamwetaaga ku kitebe kya bambega e Kibuli abitebye. "Kituufu Paasita Yiga yeetagibwa ku kitebe ekinoonyereza ku misango e Kibuli abeeko by'abuuzibwa ku misango egiwerako," Ssekate bwe yategeezezza n'annyonnyola nti baakitegedde nti yaggaliddwa ku poliisi e Kawempe, fayiro ezibadde zimulindiridde ne ziggyibwayo.\nYagambye nti Paasita Yiga era anoonyerezebwako ne ba Paasita abalala ku nsonga ez'enjawulo eziwerako okuli okufera abagoberezi baabwe nga babalimbye nga bwe bagenda okubakolera ebyamagero, gattako n'abagoberezi abazze bafiira mu kkanisa mu ngeri ezitategeerekeka, okukabasanya n'okusobya ku bawala n'abakazi. Ssekate yategeezezza nti poliisi yafuna okwemulugunya okuva mu bantu ab'enjawulo nga beemulugunya ku Yiga ne bapaasita abalala ku nsonga ez'enjawulo wabula yagaanyi okwatuukiriza amannya ga bapasita abalala.\nWabula Ainembabazi yategee- 2 Bukedde Mmande February 11, 2019 AMAWULIRE zezza nti yasazeewo okutambulamu yeekukumeko oluvannyuma lw'okufuna amasimu okuva mu bantu b'omusumba Yiga ab'oku lusegere n'abamu ku bagoberezi nga bamutiisatiisa nga bw'atajja kumalako.\nAinembabazi yagambye nti waliwo omusajja eyamukubidde essimu n'amubuuza ebibuuzo bino " Gwe kiwala ggwe olowooza ggwe ani asobola okusibisa omusumba waffe? Olowooza oli wakitalo nnyo?\nKale obitandise katulabe gy'onaakomekkereza". Ayongerako nti eyamukubidde essimu yabadde akwese ennamba era ono yamukubidde enfunda ssatu ogwasembyeyo yagaanyi okumukwata. Yagambye nti kino kyamuleetedde okutya era we yabadde asula n'avaawo ng'abuuliddeko abantu batono n'agamba nti era kati alinda kimu kumukubira ssimu bamubuulire w'alina okutwala omwana okumuggyako omusaayi.\nEBY'OKUYIMBULA OMUSUMBA YIGA BIWANVUYE Ku Lwomukaaga, mutabani we, Andrew Jengo yazze ng'alina ekibinja gy'abasajja n'abakazi be yabadde akulembedde okulaba nga bataasa kitaawe okumuggya mu kkomera gye yasuze balabe nga bamuzza awaka.\nPatrick Onyango omwogezi wa poliisi mu Kampala n'emiriraano yategeezezza nti emisango gyaYiga egyamusibizza ku poliisi e Kawempe waabadde waliwo enzikiriziganya etuukiddwaako era ng'agenda kuggyibwako omusaayi akeberebwe n'omwana okukakasa endaga butonde okuzuula oba omwana wa Ainebabazi ddala wuwe. Kyokka baabadde bakyali awo ate ne bafuna ebbaluwa evudde e Kibuli ng'ebalagira nti tebageza ne bamuyimbula kuba bamulinako emisango egy'enjawulo.\nOluvannyuma poliisi yabagobye mu luguuno ne babakuumira ku bbali ne bayimbira awo okutuusa lwe baatandise okukoowa kinoomu nga bavaawo. Obwedda bino bigenda mu maaso nga waliwo obusajja obwedda obwetala nga bwe buyingira mu poliisi n'okufuluma nga bwe babagumya nti ensonga tuzimalirizza tuddayo naye.\nOlwo n'abantu abaabadde bagumbye ku poliisi ne batambula buli omu ng'alaba ekkubo eryamuleese. Ensonda okuva ku poliisi e Kawempe zaategeezezza nti oluvannyuma abaserikale baafulumizza Yiga ne bamussa mu mmotoka ne bamuvuga okumutuusa ku SID e Kireka gye yasuze okutuusa Mmande gy'agenda okuggyibwa atwalibwe e Kibuli awali fayiro endala\nPaasita Yiga Mbizaayo


Bible Verses On The Topic: Arkangelai -> Angelai ir demonai\nAngelai ir demonai: [Arkangelai]\nKai arkangelas Mykolas, besiginčydamas su velniu, varžėsi dėl Mozės kūno, jis neišdrįso mesti piktžodiško kaltinimo, bet pasakė: ‘‘Tesudraudžia tave Viešpats!’‘\n Naye omulangira ow'obwakabaka obw'e Buperusi n'anziyiza ennaku abiri mu lumu: naye, laba, Mikayiri, omu ku balangira abakulu, n'ajja okunnyamba: ne mbeera eyo wamu ne bakabaka ab'e Buperusi. Kaakano nzize okukutegeeza ebiriba ku bantu bo mu nnaku ez'enkomerero: kubanga bye wayolesebwa bya nnaku ezikyali e wala nate. Era bwe yamala okuŋŋamba ebigambo ebyo, ne nkutama amaaso gange, ne nsirika. Era, laba, eyafaanana ng'abaana b'abantu n'akoma hu mimwa gyange: ne ndyoka njasama akamwa kange, ne njogera, ne ŋŋamba oyo annyimiridde mu maaso gange nti Ai mukama wange, olw'ebyo bye nnayolesebwa ennaku zange ne zinziramu, ne siba na maanyi nate. Kubanga omuddu wa mukama wange ono ayinza atya okwogera ne mukama wange ono? kubanga nze, amangu ago ne mutasigala mu nze maanyi gonna, so n'omukka gwonna ne gutabeera nate mu nze. Eyali ng'ekifaananyi ky'omuntu n'alyoka ankomako nate, oyo n'ampa amaanyi. N'ayogera nti Ggwe omusajja omwagalwa ennyo, totya: emirembe gibeere gy'oli, beera n'amaanyi, weewaawo, beera n'amaanyi. Awo bwe yayogera nange, ne mpeebwa amaanyi, ne njogera nti Mukama wange ayogere: kubanga ompadde amaanyi. N'alyoka ayogera nti Omanyi kyenvudde njija gy'oli? ne kaakano naddayo okulwana n'omulangira ow'e Buperusi: era bwe ndivaayo, laba, omulangira ow'e Buyonaani alijja. Naye naakubuulira ebyawandiikibwa mu byawandiikibwa eby'amazima: so siwali ali ku luuyi lwange okulwanyisa abo, wabula Mikaeri, omulangira wammwe.\nEra mu biro ebyo Mikayiri aliyimirira, omulangira omukulu ayimiririra abaana b'abantu bo: era waliba ekiseera eky'okunakuwaliramu, ekitabangawo kasooka wabaawo eggwanga okutuusa ku biro ebyo: era mu biro ebyo abantu bo baliwonyezebwa, buli alirabika nga yawandiikibwa mu kitabo.\n1 Tesalonikiečiams 4:16\nKubanga Mukama waffe yennyini alikka okuva mu ggulu n'okwogerera waggulu n'eddoboozi lya malayika omukulu n'ekkondeere lya Katonda: n'abo abaafiira mu Kristo be balisooka okuzuukira:\nweewaawo, bwe nnali njogera mu kusaba, omusajja Gabulyeri, gwe nnalaba mu ebyo bye nnayolesebwa olubereberye, n'abuusibwa mangu, n'ankomako nga mu kiseera ekya ssaddaaka ey'akawungeezi.\n Weewaawo, lyekuza lyokka, era n'okutuuka eri omukulu w'eggye: ne limuggyako ekiweebwayo ekyokebwa eky'ennaku zonna, n'ekifo eky'awatukuvu we ne kisuulibwa. N'eggye ne liweebwayo eri eryo awamu n'ekiweebwayo ekyokebwa eky'ennaku zonna olw'okwonoona: ne lisuula amazima wansi: ne likola nga bwe lyagala ne liraba omukisa. Ne ndyoka mpulira omutukuvu ng'ayogera: n'omutukuvu omulala n'agamba oyo eyali ayogedde, nti Ebikwolesebwa eby'oku kiweebwayo ekyokebwa eky'ennaku zonna birituusa wa okubaawo, n'okwonoona okuzisa, okuwaayo awatukuvu era n'eggye okusambirirwa n'ebigere? N'aŋŋamba nti Birituusa amakya n'amawungeera enkumi bbiri mu bisatu: awatukuvu ne walyoka walongoosebwa. Awo, nze, ye nze Danyeri, bwe nnamala okulaba ebyanjolesebwa ebyo, ne ndyoka nnoonya okubitegeera: era, laba, ne wayimirira mu maaso gange ekifaananyi ng'eky'omuntu. Ne mpulira eddoboozi ly'omuntu wakati w'emitala w'omugga Ulaayi, eryakoowoola, ne ligamba nti Gabulyeri, tegeeza omusajja oyo ebimwolesebwa.\nApreiškimas Jonui 12:7-9\n Ne waba olutalo mu ggulu: Mikaeri ne bamalayika be nga batabaala okulwana n'ogusota; ogusota ne gulwana ne bamalayika baagwo; ne batayinza, so ne watalabika kifo kyabwe nate mu ggulu. N'ogusota ogunene ne gusuulibwa, omusota ogw'edda, oguyitibwa Omulyolyomi era Setaani, omulimba w'ensi zonna; ne gusuulibwa ku nsi, ne bamalayika baagwo ne basuulibwa nagwo.\nAwo mu mwezi ogw'omukaaga malayika Gabulyeri n'atumibwa Katonda mu kibuga eky'e Ggaliraaya erinnya lyakyo Nazaaleesi,\nBonna si gy'emyoyo egiweereza, nga gitumibwa okuweereza olw'abo abagenda okusikira obulokozi?\n Awo, Yoswa bwe yali ng'asembedde e Yeriko, n'ayimusa amaaso ge n'atunula, era, laba, nga wayimiridde omuntu okumwolekera eyalina ekitala ekisowole mu mukono gwe; Yoswa n'amusemberera, n'amugamba nti Oli ku lwaffe, oba oli ku lwa balabe baffe? N'ayogera nti Nedda; naye omukulu ow'eggye lya Mukama ntuuse kaakano. Yoswa n'amufukaamirira mu maaso ge, n'asinza, n'amugamba nti Mukama wange agamba atya omuddu we? Omukulu ow'eggye lya Mukama n'agamba Yoswa nti Yambula engatto yo mu kigere kyo; kubanga ekifo mw'oyimiridde kitukuvu. Yoswa n'akola bw'atyo.\nMulabe nga temunyoomanga omu ku abo abato bano; kubanga mbagamba nti mu ggulu bamalayika baabwe batunuulira ennaku zonna amaaso ga Kitange ali mu ggulu.\nMalayika wa Mukama n'amulabikira mu lulimi lw'omuliro okuva wakati w'ekisaka: n'atunuulira, laba, ekisaka ekyo ne kyaka omuliro ekisaka ne kitasiriira.\nYokaana eri ekkanisa omusanvu ez'omu Asiya: ekisa kibeerenga nammwe n'emirembe ebiva eri oyo abaawo era eyabaawo era ajja okubaawo; era ebiva eri emyoyo omusanvu egiri mu maaso g'entebe ye;\nKubanga mu kuzuukira tebawasa, so tebafumbirwa, naye bali nga bamalayika mu ggulu.\nAwo olunaku lwali lumu abaana ba Katonda ne bajja okukiika mu maaso ga Mukama, ne Setaani naye n'ajjira mu bo.\nkubanga n'okufa tebayinza kufa nate: kubanga bali nga bamalayika; era be baana ba Katonda, nga bwe bali abaana b'okuzuukira.


Olukiiko lwa cabinet luyimirizza enteekateeka eyokuddamu okugaba emmere eri abantu abaakosebwa omuggalo gwe kirwadde kya COVID 19. – CBS FM\nOlukiiko lwa cabinet luyimirizza enteekateeka eyokuddamu okugaba emmere eri abantu abaakosebwa omuggalo gwe kirwadde kya COVID 19.\nOmukulembeze we ggwanga, Yoweri Museveni bweyali ayongerako eri eggwanga gyebuvuddeko, yategeeza nti gavumenti yali yakuddamu okugaba emmere, eri abantu abaakosebwa omuggalo gwa covid 19 naddala bamufuna mpola mu bituntu bye ggwanga eby’enjawulo.\nMu nteekateeka yokugaba emmere eyasooka, gavumenti yagabira abantu abali mu Wakiso, Mukono, Kampala nabamu ku bakateyamba nabalala nga kino kyakolebwa amagye wamu ne Ministry evunaanyizibwa ku nsonga za Kampala.\nWabula, ensonda mu cabinet zitegeezezza CBS nti enteekateeka eyo kuddamu okugabira abantu emeere yayimirizibwa oluvanyuma lwa gavumenti okusalawo okukyusa ssente ze nteekateeka eyokuggula emmeere ate neziteekebwa mu kuteekateeka okuggulawo amasomero.\nCabinet egamba nti ebye meere okugabwa era byayimiriziddwa oluvanyuma lwa President okuggulawo sectors ezenjawulo okuva ku muggalo abantu nebaddamu okukola.\nMinister omubeezi avunaanyizibwa ku nsoga ze biggwa tebilaze mu ofiisi ya Ssabaminista, Ecweru Musa agaanye okugaana oba okkukiriza ku lwaki cabinet yasazzizamu enteekateeka yo kuddamu okugaba emmere.\nVulugu ow’enjawulo yetoobeka mu kugaba emmere mu nteekateeka eyasooka ekyavirako nabakozi okuva mu Ofiisi ya Ssabaminista okuli neyali Omuwandisi owe nkalakalira mu kitongole kino nabalala okuvanaanibwa emisango egyekuusa ku bukenuzi.


Nakkumu 2 LCB - Okugwa kwa Nineeve - Nineeve, - Bible Gateway\nOkugwa kwa Nineeve\n2 (A)Nineeve, olumbiddwa omulabe;\nweesibire ddala onywere mu kiwato,\nkuŋŋaanya amaanyi go gonna.\n2 (B)Kubanga Mukama alizzaawo ekitiibwa kya Yakobo,\nkibe ng’ekitiibwa kya Isirayiri,\nnewaakubadde ng’abazikiriza baabasaanyawo,\nne boonoona emizabbibu gyabwe.\n3 (C)Engabo z’eggye erikutabadde zonna myufu\nn’engoye ze bambadde nazo bwe zityo.\nAmagaali g’ebyuuma gamasamasa\nku lunaku lwe gategekebwa,\nera n’amafumu gagalulwa mu ngeri ey’entiisa!\n4 (D)Amagaali g’abalwanyi gatayira mu nguudo,\ngadda eno n’eri,\ngalabika ng’emimuli egyaka,\n5 (E)Omuduumizi bw’ayita abalwanyi be\nBadduka mbiro ku bbugwe w’ekibuga\nwe beetegekera okwerwanako.\n6 (F)Enzigi ez’omugga zigguddwawo,\namazzi ne gasaanyaawo olubiri.\n7 (G)Etteeka lyayisibwa ku kibuga\nabaddu abakazi bakungubaga ng’amayiba,\nnga bwe beekuba mu bifuba.\n8 Ab’omu Nineeve bafaanana ng’ekidiba\nWadde nga babakoowoola nti, “Muyimirire, muyimirire!”\nbo beeyongerayo bweyongezi.\n9 Ffeeza yaakyo temugirekaawo,\nne zaabu nayo mugitwalire ddala,\neby’obugagga byakyo ebitabalika ebirungi ddala.\n10 (H)Ekibuga kisigadde kyangaala!\nAbantu bonna emitima gibeewanise, emibiri gibakankana,\namaviivi gabakubagana, basiiwuuse ne mu maaso.\n11 (I)Eri ludda wa empuku y’empologoma,\nekifo we ziriisiza empologoma zaazo ento,\nempologoma ensajja, n’enkazi,\nn’ento we zaatambuliranga nga tewali kizikanga?\n12 (J)Empologoma ensajja yayigganga ennyama y’abaana ebamala,\nn’enkazi n’ezittira eyaazo,\nn’ejjuza empuku n’omuyiggo,\nne mu bisulo ne mujjula ennyama.\n13 (K)“Laba nze Mukama ow’Eggye\nera ndyokya amagaali go gonna ne ganyooka,\nn’ekitala kirizikiriza empologoma zo ento.\nEra tolifuna munyago mulala nate ku nsi,\nn’eddoboozi ly’ababaka bo\n2:1 : Yer 51:20\n2:2 : a Ez 37:23 b Is 60:15\n2:3 : Ez 23:14-15\n2:5 : Yer 46:12\n2:6 : Nak 3:13\n2:7 : a Is 59:11 b Is 32:12\n2:10 : Is 29:22\n2:11 : Is 5:29\n2:12 : Yer 51:34\n2:13 : a Yer 21:13; Nak 3:5 b Zab 46:9


Bukedde Online - Ebimu ku bintu by'otasaanye kusubwa mu musomo (Great Sun downer)ogutegekeddwa Omukenkufu Julius Nyanzi\nKitatta gamwesibye ku by’okuyimbulwa\nOmukenkufu Julius Nnyanzi ng'asomesa abantu mu musomo ogw'asooka\nEKIMU ku biyinza okuyamba abantu okwekulaakulanya kwe kwegatta, kino kyangu kubanga bakubaganyiza wamu ebirowoozo ku bintu ebiyinza okubatwala mu maaso.\nMu mbeera eno, aba Prof Bioresearch twasalawo buli mwaka okutegeka olukuhhaana mwe twegattira n’abantu ab’enjawulo naddala abo bakasitoma baffe ne tugabana nabo amagezi ag’enjawulo agasobola okukyusa obulamu bwabwe okwo gattako okubayigiriza engeri gye bayinza okugatta omutindo ku bye balima n’okubalaga ennima ey’omulembe.\nMu musomo guno ogw’omulundi ogwokusatu ogwa ‘The Great Sundowner’ (kino kitegeeza nti enjuba ebeera egwa). Abazungu bakozeseza obudde buno ne boogera ku nsonga ezibazimba.\nMu mbeera eno tugenda kwogera ku bintu bina; saayanzi ne tekinologiya, ennima ey’omulembe, enzijjanjaba y’obutonde n’okutandikawo obukolero. Tulowooza ssinga tukwata ku bintu bino kigenda kuyamba omuntu atalina mulimu okwetandikirawo omulimu ate agulina asobola okwongerako omulimu omulala n’agaziya ennyingiza ye naddala abakyala ate bo basobola n’okukolera awaka.\nEngeri gye balembeka amasanda ga payini.\nOKULIMA N’OKULUNDA Ekimu ku bigenda okusomesebwa y’ennunda y’enseenene. Abantu abamu tebakimanyi nti kisoboka okulunda enseenene naye mwattu kisoboka. Kubanga enseenene zirya bulo n’ebigimusa ng’obusa okuggyako n’okuziteeremu omusenyu mwe zibiikira amagi kubanga zibiikira mu ddungu naddala okusinga erya Kalahari e South Africa gye zisinga okubiika amagi era gye ziva okutuuka kuno.\nOgenda kuyiga bw’osobola okufuna amagi g’enseenene n’okuzirunda ng’osobola okubeera nazo ekiseera kyonna n’otalinda zino zigwa mu sizoni n’okola ssente. Ekirala abalimi b’emiti gya payini tugenda kukuyigiriza bw’ogikamulamu amasanda n’ofunamu ssente ate nga tokosezza muti ng’ogenda kusigala nga ojja kugusalamu embaawo. Olw’okuba wano tebadde nkola okulembeka amasanda ga payini, weesanga ng’abamusimba bafiirwa ssente olw’okulinda embaawo zokka.\nNg’oggyeeko okukolamu butto ajjanjaba abantu endwadde okuli kandida, namusuna, oluwumu, amabwa, embalabe n’ebirala.Wabula amasanda ga payini bagakolamu swiiti ow’okugaaya, amasanda agagatta embaawo n’ebipiira, bakolamu emi[iira gy’emmotoka n’ebirala. Abantu baakusoma bwe bagattako omutindo ku masanda n’okumanya akatale wekali kubanga kagazi mu Uganda n’ebweru.\nNkusuniddeko ku bigenda okubaayo ne wiiki ejja nja kwongera okukulamululira ku nnyama eva mu ffene n’okugatta omutindo ku nnaanansi. Ojja kusomesa ku ‘Black pepper’ mu musomo gwa ‘The great sundowner’ nga November 01, 2018 ku wooteeri ya Equatorial mu Kampala.\nTujja kusomesa n’ebintu ebirala okuli okulima flax, okukola ennyama okuva mu ffene, emirimu gy’oyinza okukolra awaka n’ofuna ssente, okugatta omutindo ku masanda ga payini n’ebirala. Asangibwa ku Equatorial Mall dduuka nnamba 152 mu Kampala. Mufune ku 0702061652 / 0779519652.\nleero mu mboozi y'omukenkufu tukulaze engeri gy'oyinza okukozesaamu Butto w’amasanda ga Payini okulwanyisa oluwumu


Bukedde Online - Nakiwala Kiyingi ayongedde okugwa mu bintu. Yanaaba olweza!\nKikonyogo muto wa Keziron Kizito alamuza...\nOMUYIMA wa Express FC, Omulangira Kassim Nakibinge alonze Florence Nakiwala Kiyingi nga ssentebe wa kiraabu eno omuggya.\nNakiwala y'akalondebwa ku bwaminisita bw'abavubuka n'abaana mu Gavumenti. Ku Lwokutaano, pulezidenti wa Express, Bbaale Mugera yakwasizza Nakiwala ebigikwatako omuli ssemateeka wa kiraabu, bendera n'ebirala ku ofi isi ye e Wankulukuku.\nNakiwala yazze mu bigere bya Francis Ntalazi. Nakiwala yagambye nti wadde alina emirimu emirala, ne guno ajja kugusobola kuba ebyemizannyo abyagala nnyo wadde talina gwe yali yeetabyemu.\nNakiwala yategeezezza nti, "ηηenda kussaawo amatabi ga Express mu buli disitulikiti mu Uganda nga bwe kyali mu gy'e 60 tusobole okwongea ku bawagizi," Nakiwala bwe yaweze.\nYagasseeko nti agenda na kuzzaawo obukiiko bwa kiraabu omuli aka bboodi, akafuzi, akakakkalabya emirimu ak'abasambi wamu n'akabawagizi. "Ekiruubirirwa ekikulu kya kuzza Express ku ntikko era njagala sizoni ejja ekikopo kibeere kyaffe." Bwe yayongeddeko, n'agamba nti agenda kunoonya abavujjirizi b'ensimbi, alabe nti abazannyi bafuna kontulakiti ez'ebbanga eddene si kuzannya sizoni emu ne bagenda.\nOkuva ku kkono Nakiwala, Bbaale ne Robert Mujabi ow'ebyekikugu.\nηηenda kulaba nga we tunaajaguliza emyaka 60 egya kiraabu ya Express mu March wa 2017 nga buli kimu kiri bulungi era tugenda kukolaganira wamu n'omumyuka wange, Paasita Samuel Kakande, era ajja kutusabira olwo buli kimu kitambule bulungi.\nBAMWOGEDDEKO: Bbaale Mugera (pulezidenti wa Express) Nakiwala abadde ku kakiiko ka Ntalazi, era mukulembeze mulungi kale tufunye okutwala kiraabu yaffe mu maaso. Francis Ntalazi (abadde ssentebe) Nze nnaleeta Nakiwala okwegatta ku Express era bwe twabeera naye twakizuula nti alina ebintu byonna bye twetaaga,, ng'okukunga abantu, mukulembeze mulungi ate amannyiddwa sso ng'era asobola okugatta abantu b'enjuyi zonna.\nNdi mabega era we ηηenda kumuwagira kiraabu egende mu maaso. Julius Bekunda (akulira abawagizi ba Express mu ggwanga); Ffe ng'abawagizi babadde tebannamutulaga mu butongole naye tetulina buzibu bwonna era tuli beetegefu okukolagana naye.\nJulius Kavuma Kabenge (eyaliko ssentebe wa Express) Bbaale ayonoonye Express. Omukulembeze tebamulonda bwe batyo era Bbaale si y'atusalirawo. Ffe Nakiwala tetumumanyi, ye anaggya wa obudde bwa kiraabu ku buvunaanyizibwa bw'alina? Eno si y'entambuza y'omupiira entuufu. Omupiira guzze gukendeera lwa bamulyannimire abalowooleza mu kufuna mu kiraabu nga yo n'abazannyi tebafunamu.\nBbaale takyatwala Express mu maaso okuggyako okugiryamu. Tuyinza obutamukwata mataayi olw'ebyo by'akola, naye talowooza nti tetubiraba nti bibi.FLORENCE NAKIWALA KIYINGI Y'ANI? Muwala w'omugenzi Charles Ssonko ne Perepetwa Ssonko ab'e Masaka. Pulayimale yagisomera Kimaanya P/S ate siniya n'agisomera ku Trinity College Nabbingo ng'eno yonna ye yali akulira abayizi mu masomero gombi (Headgirl).\nYeegatta ku yunivasite y'e Makerere n'akola diguli ye esooka mu by'obusuubuzi ate ne yeeyongerayo ne mu mawanga ag'ebweru okuli Amerika, Bungereza gye yafunira diguli endala. Mufumbo yagattibwa ne bba Deogratius Kiyingi ng'ono ye mubaka w'e Bukomansimbi mu palamenti.\nBaagattibwa mu 1998 era balina abaana bataano. Yaliko minisita w'abavubuka e Mmengo okumala emyaka etaano era nga musuubuzi.\nAbakungu b'Express n'abazannyi\nFLORENCE NAKIWALA KIYINGI Y'ANI?\nMuwala w'omugenzi Charles Ssonko ne Perepetwa Ssonko ab'e Masaka.\nPulayimale yagisomera Kimaanya P/S ate siniya n'agisomera ku Trinity College Nabbingo ng'eno yonna ye yali akulira abayizi mu masomero gombi (Headgirl).\nYeegatta ku yunivasite y'e Makerere n'akola diguli ye esooka mu by'obusuubuzi ate ne yeeyongerayo ne mu mawanga ag'ebweru okuli Amerika, Bungereza gye yafunira diguli endala. Mufumbo yagattibwa ne bba Deogratius Kiyingi ng'ono ye mubaka w'e Bukomansimbi mu palamenti. Baagattibwa mu 1998 era balina abaana bataano.\nYaliko minisita w'abavubuka e Mmengo okumala emyaka etaano era nga musuubuzi.Amangu ddala nga yaakalondebwa, Nakiwala yasookedde ku kusasula bazannyi ba Express musaala, era yasuubizza okussaawo akawumbi k’ensimbi kalamba zikole ku nsonga eno wamu n'okubayamba okutandikawo bizinensi entonotono.\nBino yabyanjulidde ku kijjulo kye yawadde abazannyi, abatendesi, n'abakungu ba Express. "Amaziga gakomye kuba buno bukulembeze bupya, era kati twagala bikopo," Nakiwala bwe yategeezezza. Ekijjulo kino ky’etabiddwaako abaaliko abasambi okuli; Hassan Mubiru ne Abu Kigenyi (kati abamu ku batendesi ba Express).\nYasiimye abakulembeze ab'enjawulo okuli Godfrey Kirumira, Francis Ntalazi, Bbaale Mugera n’abalala olw'ebirungi bye bakoledde kiraabu, wamu n'omutendesi Wasswa Bbosa ayimiridde awamu ne Express mu kiseera w'etebeeredde na ssente. Ye akulira ebyekikugu mu ttiimu, Robert Mujabi, yasabye abawagizi okukomawo mu kisaawe.\nMinisita Nakiwala atandikiddewo ‘okwera’ Express\nTwegobeko abatwawulamu Express eddemu okutinta


Akulira akakiiko ka maggye ga Sudan akkirizza okudda ebbali oluvanyuma lw'okuwamba Bashir - Watchdog Uganda\nAkulira akakiiko ka maggye ga Sudan akkirizza okudda ebbali oluvanyuma lw’okuwamba Bashir\nAKULIRA akakiiko k’amaggye ag’okuntikko mu Ggwanga lya Sudan era nga ye Minisita we by’okwerinda Awad Ibn Auf asazeewo okudda ebbali nga wakayita ennaku bbiri nga amaggye gakawamba abadde omukulembeze we Ggwanga lya Sudan Omar al-Basir.\nKino kiddiridde ab’ekalakaasi okulemera ku nguudo mu kibuga ekikulu Khartoum, nga baagala abakulu mu maggye ababadde bakolagana ne Bashir nabo balekulire obuyinza babulekere abantu ba bulijjo.\nBwe yabadde ayogera eri eGgwanga nga asinziira ku ttivvi ye Ggwanga lino ku lw’okutaano akawungeezi Awad Ibn Auf yagambye nti asazeewo okudda ebbali alekere Lieutenant General Abdel Fattah Abdelrahman Burhan abeere omukulembeze wa kakiiko k’amaggye owekiseera okusobola okuyisa Sudan mu kiseera ekya kazigizigi.\nAbajaasi ba Sudan nga abakakkanya ab’ekalakaasi\n“Nasazeewo okudda ebbali okusobola okussaawo obumu mu maggye, saako n’okulaba nga eggwanga litereera, era tusaba abantu mwenna muve ku nguudo ebintu bigenda kutereera” Bwe yagambye.\nWabula n’okutuusa kati emitwalo ne mitwalo gy’abannaNsi be Ggwanga lya Sudan bakyali ku nguudo nga balaga obutali bumativu olw’abanamaggye ab’ekomezza obuyinza ate nga babadde bakola ne Bashir kye bagamba nti tebagenda kukikkiriza


Bukedde Online - Omusirikale amenye omwana mu kanyolagano\nOmusirikale amenye omwana mu kanyolagano\nBishop Sebaggala alabudde abazadde ku masomero gebatwalamu abaana\nBe nnasanga mu ndongo bantwalira omugole\nAdded 23rd January 2019\nBy Joseph Zziwa\nOMUSERIKALE wa Poliisi amenye omwana omukono bw'abadde alwanagana ne nnyina ng'amukwata ogwa kireereese.\nAllen Mirembe omutuuze mu zooni ya Kabaawo e Mutundwe mu Divizoni ya Lubaga nga ye maama w'omwana Bernad Kabaale ow'emyezi omwenda,agamba z'abadde ssaawa taano kitundu ez'ekiro ekyakeesezza olunaku lwa Monday omwana we n'afuna omusujja ogw'amaanyi kwekusalawo amudduse mu dwaliro.\nWabula nga yakava ewaka yalengedde abaserikale abaabadde mu kibinja kya bantu 15 nga kuliko n'abaabadde mu ngoye ezabuliggyo kwossa n'embwa,"mu bano mwavuddemu omuserikale omukyala eyannyambalidde ng'anvunaana gwa kutambula kiro,ono namutegeezezza nga bwentwala omwana mu dwaliro kyokka yanzizeemu nti bino nja kubyogererera mu kaduukulu",Mirembe bweyategeezezza.\nMu kanyolagano kano nga ng'ezaako okudduka yansindise n'omwana wange ne tugwa era bwennasituse nadduse misinde paka mu nju,okutuuka eyo nga omwana akaaba nnyo era ngenda okumukebera nga omukono gulabika gumenyese kwekusaba baliranwa basatu bamperekereko muzzeeyo n'era.\nTwabadde tugenda ne tuddamu ne tubasanga kwekusalawo ne ntegeeze omukyala ono nti kyakoze omwana wange,ono yantegeezezza nga bwennimba nti kyokka ne bwaba nga amenyese ago si mawulire genda bugenzi ojjanjabise omwan wo kuba owuwe yagwa n'afulumayo n'eggumba naye yawona.\nNga sinnagenda omukyala ono yantegeezazza nti bwemba njagala abantu bange bateebwe nesonyiwe ensonga zino era ngende njijanjabise omwana wange kuba ye atambula na banene nga tewali kyenyinza kumukola\nBweneekubidde enduulu ewa ssentebe waffe Richard Ssendikaddiwa yangambye nti nve mumuzannyo ngenda nzijanjabe omwana wange oluvannyuma tukole kukyo'kuggya bannange mu komera,kwekusalawo okugenda ku dwaliro ekitebi.\nOkusinziira ku musawo ku dwaliro lye Kitebi Dr.Nicholas Nsereko eyasoose okwekebeggya omwana ono,yategeezezza nti omwana yetaaga okwanguyirwa amangu kuba omukono gulabika nti gwakyuuse kwossa n'obulumu obwamaanyi mu kifuba engeri gyeyagwiirwa,ono yabasindise e Mengo ew'omusawo w'amagumba asobole okwongera okumwekebeggya.\nBebe Cool ne Irene Namatovu beesunga kuwangula ngule mu mpaka za AFRIMA.\nBasereebu beesunga kuwangula ngule mu mpaka z'emisono\nApass ajereze Kenzo ne Fik Fameica.


Ebyabaleevi 1 LCB - لێڤییەکان 1 KSS | Biblica América Latina\nEbyabaleevi 1 LCB - لێڤییەکان 1 KSS\n1Awo Mukama n’ayita Musa, n’ayogera naye ng’asinziira mu Weema ya Mukama ey’Okukuŋŋaanirangamu. N’amulagira nti, 2 “Yogera n’abaana ba Isirayiri obagambe nti, ‘Omuntu yenna mu mmwe bw’aneeteesanga okuleeta ekiweebwayo eri Mukama, anaaleetanga ekiweebwayo kya nte ng’agiggya mu kiraalo kye, oba endiga oba embuzi ng’agiggya mu kisibo kye.’\n3 “Ekiweebwayo bwe kinaabanga ekiweebwayo ekyokebwa[a] nga kiva mu kiraalo ky’ente, anaawangayo seddume etaliiko kamogo. Anaagyereeteranga n’agiweerayo ku mulyango gwa Weema ya Mukama ey’Okukuŋŋaanirangamu, kiryoke kikkirizibwe eri Mukama. 4 Omuntu aleese ekiweebwayo ekyo ekyokebwa anaakwatanga omutwe gwakyo, era kinakkirizibwanga ku lulwe kiryoke kimutangiririre olw’ebibi bye. 5 Seddume eyo anaagittiranga mu maaso ga Mukama; era batabani ba Alooni, bakabona, banaddiranga omusaayi gwayo ne baguwaayo eri Mukama nga bagumansira ku kyoto okwebungulula enjuuyi zonna ez’ekyoto ekiri awo okumpi n’omulyango gwa Weema ya Mukama ey’Okukuŋŋaanirangamu. 6 Awo ekiweebwayo ekyo ekyokebwa anaakibaagangako eddiba, n’akitemaatemamu ebifi. 7 Batabani ba Alooni, kabona, banaakumanga omuliro mu kyoto, ne batindikira bulungi enku ku muliro ogwo. 8 Awo batabani ba Alooni, bakabona, banaategekanga bulungi ebifi ebyo, nga n’omutwe n’amasavu babitaddeko; banaabissanga ku nku ezikoledde omuliro ku kyoto. 9 Eyaleese ekiweebwayo ekyo anaanaazanga n’amazzi eby’omu lubuto n’amagulu; ebyo byonna kabona anaabyokyanga ku kyoto ng’ekiweebwayo ekyokebwa, ekyokeddwa mu muliro ne kivaamu evvumbe eddungi erisanyusa Mukama.\n10 “Ekinaaleetebwanga okuba ekiweebwayo ekyokebwa bwe kinaavanga mu kisibo, oba ndiga oba mbuzi, omuntu oyo anaawangayo ennume etaliiko kamogo. 11 Anaagittiranga ku luuyi olwakkono olw’ekyoto mu maaso ga Mukama, era batabani ba Alooni, bakabona, banaamansiranga omusaayi gwayo ku njuyi zonna ez’ekyoto okukyebungulula. 12 Anaagitemaatemangamu ebifi; era kabona anaategekanga bulungi ebifi ebyo, nga n’omutwe n’amasavu abitaddeko, n’abissa ku nku ezikoledde omuliro ku kyoto. 13 Eyaleese ekiweebwayo ekyo anaanaazanga n’amazzi eby’omu lubuto n’amagulu; ebyo byonna kabona anaabiwangayo, n’abyokya ku kyoto, nga kye kiweebwayo ekyokebwa ekyokeddwa mu muliro, ne kivaamu evvumbe eddungi erisanyusa Mukama.\n14 “Ekiweebwayo ekyokebwa eri Mukama bwe kinaabanga eky’ennyonyi, omuntu anaaleetanga ekiweebwayo eky’amayiba oba eky’enjiibwa ento. 15 Kabona anaaleetanga ennyonyi eyo ku kyoto n’aginyoola omutwe n’agukutulako, n’agwokya ku kyoto; omusaayi gwayo anaagukenenuliranga mu mbiriizi z’ekyoto. 16 Anaagiggyangamu ekisakiro kyayo n’ebikirimu, n’akisuula ku ludda olw’ebuvanjuba olw’ekyoto mu kifo awayiyibwa evvu. 17 Anaagikwatanga ebiwaawaatiro n’agiyuza; kyokka taagiryebulirengamu ddala. Anaagyokeranga ku nku ezikoledde omuliro mu kyoto; nga kye kiweebwayo ekyokebwa ekyokeddwa mu muliro ne kivaamu evvumbe eddungi erisanyusa Mukama.\n1:3 ekiweebwayo ekyokebwa Ebika by’ensolo bisatu bye byaweebwangayo okuba ekiweebwayo ekyokebwa, okusinziira ku mbeera y’omuntu awaayo ssaddaaka: ente sseddume yaweebwangayo abantu abagagga; endiga n’embuzi (lunny 10) n’ebinyonyi (lunny 14) byaweebwangayo abantu abaavu (5:7; 12:8)


Bukedde Online - Abawala banjaaya ne ntamwa laavu\nAbawala banjaaya ne ntamwa laavu\nEngeri omusajja gy'anoonya munne n'anyumirwa laavu\nLwaki obusajja bwange tebukula?\nAdded 3rd July 2017\nNayagala nnyo okumuzaalamu naye nga tafuna lubuto wabula yagaana okuηηamba ekizibu kye anti twamala naye emyaka esatu naye wadde akaana. Kale kiruma.\nNZE Robert Muzunguli, nnina emyaka 56, mbeera Kasanje. Sirina mukazi oluvannyuma lw’okuganzaako naye nga bwe bagenda era embeera eno ngimazeemu emyaka 30.\nSiri musajja mutambuze kuba n’ebyokuganza nabitandika mpezezza emyaka 25 wadde nga nali mbalaba.\nOmuwala gwe nasookerako yali ku muliraano ng’asula wa mukulu we e Ntungamo. Yali muwala wa mpisa, ng’anfaako wamma ne ndowooza nti kituufu ajja kunjagala.\nBwe namukwana, yanyanguyira era ne mmusembeza bwe tutyo ne tutandika okwagalana. Wabula yandabulirawo nga bazadde be bwe bali abakambwe. Nti ne kitaawe yagaana abawala okuzaalira ku lujja era n’ansaba twegeme obutafuna lubuto okutuusa nga tumaze okwanjula.\nFfembi eby’omukwano twali tetubitegeera ekiri awo era nga tukozesa bupiira. Ebiseera ebyo nali nkola gwa bulimi n’okulunda ebintu ebyampanga ssente ezisobola okutulabirira ne munnange era emyaka ebiri gye twamala naye, omwaka ogwali guddako twali tuteesezza nneeyanjule era ne nnoonya ssente kiro na misana nsobole okutwala ebintu ebitaaswaze munnange.\nMu bbanga eryo, anti ng’olumu tubeera naye, yatandika okusesema n’okuwandula buli kiseera n’okwebaakiriza ne nkirowooza nti yandiba olubuto.\nNaye nga mbuusabuusa kuba twali tukozesa kondomu. Kino kyampaliriza okumubuuza n’aηηamba nti yali lubuto.\nNasalawo okusigala nga mmulabirira era ne ηηenda ne mu kibuga Kampala nsobole okutunda ku bintu byange azaale nga waliwo obuyambi.\nNamalayo wiiki naye nagenda okudda ng’omuwala yagenda dda era baliraanwa be bantegeeza nga bwe waaliwo omusajja gwe yatijjanga naye era kirabika ye yali nnannyini lubuto.\nKino kyannuma ne nsalawo okwesonyiwa omuwala kuba nakkiriza nti ddala olubuto si lwange era bwe yakomawo ne mmulagira addeyo ewa nnannyini lubuto era ne nsibamu ebyanguwa ne nsengukira e Kampala nga saagala kumulaba.\nNasengukira Nateete ne ntandika okutunda amata era eno gye nafunira mwana muwala Oliva eyali atunda emmere.\nYali muwala mulungi nnyo okusinga kwoli kyoka yalwawo okunzikiriza kuba namukwanira omwaka mulamba era olwanzikiriza twatandikirawo amapenzi.\nEkiseera kyatuuka ssente ne zikendeera mu mata era omuwala ono yalaba embeera etandise okukyuka n’aggyayo emize gye.\nYandika okudda amatumbibudde ng’agamba nti yafunayo omulimu omupya wadde yagaana okuguηηamba.\nLumu mba ndi awo kasitoma wange n’aηηamba nga bwe yamulabye nga yeetunda e Kampala. Bwe nabimubuuza yanvuma buvumi era ne twawukana.\nMu bwavu obungi, nanoonya omulimu omulala era waliwo omugagga eyansaba okuntwala ku faamu ye e Kasanje mulundire, naye okuva lwe nagendayo, buli gwe ngezangako okukwana agaana olw’embeera gye bandabangamu era mbadde nabivaako.\nWabula singa nfunayo ali mu myaka gyange ng’asobola okunjagala, nange nsobola okumulaga laavu kuba nkooye ekiwubaalo.\nKabaka agguddewo ofi isi erwanyisa 'Sickle Cell'\nMan United ewera kusirisa likodi ya Liverpool\nOkusomooza Nkoyoyo kw'ayiseemu n'entalo z'alwanye\nEnjiri Ssabalabirizi John Ssentamu gy'abuulira yagiggya ku kitaawe


Bukedde Online - Polof.Dan Wadada Nabudere amaze emyaka 30 ng'alwanirira federo afudde\nPolof.Dan Wadada Nabudere amaze emyaka 30 ng'alwanirira federo afudde\nSsempa ne banne bannyonoona - Kayanja\nKaleerwe anaayaka, bamalirizza pulaani y’okuzimba...\nAdded 10th November 2011\nPolof. Dan Wadada Nabudere yavuga nnyo mu biseera bya minvuuli ya UNLF wansi w’abagenzi Polof. Yusuf Kironde Lule neGodfrey Lukongwa Binaisa.\nYe ne Polof. Edward Rugumayo, Polof. Omwony Ojok ne Yash Tondon, be baategeka olukiiko olwatuula e Moshi ng’olutalo lwa Uganda ne Tanzania luyinda mu 1979, ne lutondawo minvuuli ya UNLF.\nOmukulembeze wa UNLF yali Yusuf Lule n’oluvannyuma Godfrey Binaisa; Edward Rugumayo nga ye ssentebe w’olukiiko olwebuuzibwako n’okuteeka amateeka, Omwony Ojok nga ye muwandiisi, ate nga Nabudere y’avunaaniyizibwa ku byobufuzi.\nBwe baatuuka wano, Lule n’atandika okukola ebintu nga tabeebuuzizzaako, bamuggyako ne bamusikiza Binaisa wadde nga Rugumayo yafuba okuyitamu n’alemwa bulemwa.\nMu gavumenti ya Binaisa, Nabudere ye yali Minisita w’ebyobuwangwa n’okusitula embeera z’abantu era ye yatandika enteeseganya za gavumenti eya wakati n’Abataka ku BYAFFE mu 1979 ne 1980 nga baagala okuazzaawo Obwakabaka.\nBinaisa bwe yaggyibwako akakiiko ka UNLF ak’amagye akaali kakulirwa Paulo Muwanga ng’amyukibwa Yoweri Museveni, Nabudere yaddukira Nairobi gye yatambulanga mu mikutu gy’amawulire ng’atiisaiisa nga Binaisa bwe yali afunye amagye gamuzzeeko okutuusa lwe baamugwamu nti asiba kiwaani. Olwo yatandika okusomesa mu yuvisite e Nairobi n’oluvannyuma mu e Denmark.\nYe ne banne baatondawo UNLDF Anti Dictatorship eyakozesanga ebigambo okulwanyisa Obote ne Museveni okutuusa lwe baajeemulukuka ne badda kuno mu 1993.\nNabudere yalondebwa mu lukiiko lwa Ssemateeka mu 1994 n’abeera omuwandiisi w’omukago gwa bannabibiina ne bannafedero ogwakulirwanga Ssebaana Kizito, era ye n’omugenzi Richard Wanendeya ne bawagira nnyo federo nga baagala ne Bugisu nayo ebe federo naye ne bitayiramu.\nOkuva olwo bannyuka ebyobufuzi naye ng’abadde asomesa mu yunivasite e Mbale n’awalala era y’omu ku Bataka ababadde beebuuzibwako eby’ensonga mu FDC.\nEbyobufuzi yabitandikira mu yunivasite, n’abeera omu ku bavubuka ba UPC envuumuulo mu myaka gy’enkaaga nga bakulemberwamu Jabberi bidandi Ssali.\nNabudere lwe yazira omudaali gw’obuzira\nMu katabo ke From Obote to Obote (1983), Akena Adoko agamba nti, Nabudere, Kintu Musoke, Bidandi Ssali n’abavubuka abalala kaabulako katono okutondawo ekibiina ky’ebyobufuzi ekyabwe nga balaba ebya UPC bibatamye.\nMu 1965, Kintu Musoke, Kirunda Kivejinja, Chango Macho n’abalala baagobwa mu UPC. Kyokka mukama waabwe Bidandi Ssali ye yayimirizibwa buyimirizibwa era mu 1970 yalondebwa okubeera omuwandiisi w’akakiiko k’ebyokulonda akaali kakulirwa Ataker Ejalu.\nAbavubuka bano baalina abayizi be baakolagananga nabo omuli Wannume Kibedi okuva e Busoga, Yoweri Museveni okuva mu Ankole n’abalala .\nNabudere yatondawo ekibiina kya Uganda-Vietnam Solidarity Committee ekyali kirwanyisa ejjoogo lya Amerika okulumba Vietnam okufaanana nga bw’ekoze Grenada, Afghanistan, Iraq ne Libya mu nsangi zino. Obote bwe baageezaako okumutemula mu 1969, yawera ebibiina byobufuzi byonna omuli n’ekya Nabudere.\nMu katabo ke Sowing The Mustard Seed (1996), Pulezidenti Museveni agamba nti baatuula ne Kibedi ne Nabudere nga Amn awambye. Nga bali bagamba nti bakole ne Amin balongoose ebintu.\nYe Museveni n’agaana era n’agenderawo e Tanzania okutandikirawo olutalo. Kibedi yali mukoddomi wa Amin era yafuuka Minisita w’ensonga ez’ebweru. Nabudere n’akulira ekitongole ky’emmeeri n’eggaali z’omukka ekya East African Railways & Harbours okutuusa omukago gwa East Africa Comumnity lwe gwasasika mu 1977. Yadda ku nnoni mu yuvisite e Dar Es Salaam.\nMuseveni agamba nti Nabudere yakwatibwa ensonyi okulaba nga ba Museveni baali baalengera wala ne balwanyisizaawo Amin era okuva olwo tebaddamu kulima kambugu.\nJjuuzi mu 2010, Gavumenti ya NRM olw’okwagala okumusiima olw’ebirungi by’akoledde eggwanga yawa Nabudere omudaali gw’obuzira.\nWabula yabeewuunyisa bwe yagugaana ng’agamba nti tegulina makulu!\nPolof.Dani Wadada Nabudere amaze emyaka 30 ng''alwanirira federo afudde


Abakulembeze be nzikiriza basabye Pulezidenti Museveni aggulewo amasinzizo, Tujja kugoberera ebiragiro bya b’ebyobulamu – Watchdog Uganda\nAbakulembeze be nzikiriza basabye Pulezidenti Museveni aggulewo amasinzizo, Tujja kugoberera ebiragiro bya b’ebyobulamu\nin Luganda, National, News, Politics, religion\nBannadiini nabakulembeze ba Disitulikiti ye Mukono oluvanyuma lw'okusaba\nBanaddiini ab’enzikiriza ez’enjawulo basisinkanye ku kitebe kya ofiisi z’omubaka wa Pulezidenti e Mukono okusabira e Ggwanga Uganda Katonda aliyambe okuvvunuka ekirwadde kya Covid 19 n’embeera zonna endala ezitadde bannaUganda ku bunkenke.\nOkusaba kuno kwawomeddwamu omutwe ekibiina ekitaba abasumba ba balokole mu greater Mukono ekya Love Peace and Unity Pastor’s Destiny Forum Uganda, nga kwetabiddwamu ne bannabyabufuzi ab’emitendera egy’enjawulo abakulembeddwa RDC Fred Bamwine,meeya w’ekibuga Mukono George Fred\nKagimu, ssentebe wa LC5 Andrew Ssenyonga n’abakulembeze b’enzikiriza zonna.\nMu kusaba kuno Dean wa Lutikko y’obulabirizi bwe Mukono Rev. Enosi Kitto Kagodo yasabye\nbannaUganda saako ne Uganda eyawamu okulaba nga bateeka Katonda mu kitiibwa kye okusobola okwanganga ebisomooza.\nYe Distulikiti kaadi atwala ebbendobendo lya Mukono Shekieh Shazir Lumala yasabye omukulembeze we Ggwanga okusonyiwa abamusobya nagamba nti ssinga akola ekyo, ne Katonda ajja kumuwuliriza ajjewo embeera ye kirwadde ekikankanyizza Ensi yonna.\nYe omutesiteesi omukulu ow’okusaba kunno nga ye muyima w’omukago gwa basumba b’abalokole mu disitilikiti Omuli Mukono ,Kayunga, Buikwe sako ne Buvuma Bishop Samuel Lwandasa yategezezza nga kino bwebakikoze okuyamba ku bakulembeze kubanga balina bingi bye bayitamu mu kiseera kino nasaba gavumenti okulowooza kukuggulawo amasizizo kubanga basobola okugoddera ebiragiro byonna ebyatekebwebwawo.\nRDC Fred Bamwine saako ne ssentebe wa LCV Andrew Ssenyonga Luzindana baalabudde bannaMukono okubeera ku bweridde eri kilwadde kya COVID 19 nti kubanga baakafunayo omulwadde omu kyokka nga mu district ezibalinaanye omuli Buikwe, Kayunga ne Buvuma omuwendo gwongera okulinnya buli lukya.\nBamwine yagenze mu maaso nalabula abantu okukomya okulwanagana n’abakuuma ddembe nti kubanga batendekebwa kukwata mundu, nga bwe banabakuba amayinja oba emiggo ekijja okuddirira nabo kwerwanako babakube amasasi.\nChildFund releases over Shs100m for distribution of reading materials for learners\nNdi mukyala Muganda nakabala: Justine Nameere ayagala okukiikirira abavubuka mu Buganda alaze obuzaale bwe


Bukedde Online - Leero mu mboozi y'omukenkufu tukulaze engeri gy'oyinza okukola ssente mu mamera mu bbanga lya nnaku 7\nAbazigu balumbye nnamwandu ne bamutemaatema...\nFamire ya Muhangi egumizza abasuubuzi\nOmukenkufu Nyanzi ng’alaga ddulaaya omukalira Amamera.\nEMIRIMU ennku zino gifuuse emirimu, abavubuka bangi bamaze okusoma naye tebalaba mirimu, bangi baagala gya ofiisi ate egitakyalabika. N’abafunye omukisa okugifuna nabo bakaaba kusasulwa kitono, ekitegeeza nti kati amagezi muntu kwetandikirawo mulimu oba oli awo gwe wasoma ne gukusangayo.\nAbantu babadde bajjumbidde okulima ate abamu baddukayo olw’embeera y’obudde, akatale akabi n’endwadde. Naye kino tekitegeeza nti olina kwekubagiza kubanga waliwo ebintu eby’enjawulo by’osobola okukola n’ofuna ensimbi ate ng’okolera waka.\nAmamera gasobola okukuyamba okukuggya mu bwavu, sso nno n’omwana ali mu luwummula asobola okugalima agende okudda ku ssomero nga fiizi azikoze. Mwattu ate ekisinga obulungi okugalima teweetaaga ttaka, bw’ogalima akatale weekali kubanga nze ngagula.\nEnsigo zonna zisobola okukola amamera kubanga guba mutunsi oguvaamu omulandira gwe twetaaga. Ne bw’oba mupangisa akasitoowa ako ku nnyumba w’osula mu kifo ky’okuteekamu amanda limiramu amamera mu nnaku musanvu obeera okwata ssente.\nOKUKOLA AMAMERA Ofuna ensigo ez’ekika kyonna okugeza omuwemba, entungo, kasooli, obulo, ebijanjaalo n’ebirala. Zinnyike mu mazzi okumala eddakiika 40, mu mazzi mw’onnyise tabulamu eddagala eritta obuwuka wabula nga lya butonde oba oyinza okuteekamu Viniga ebigiiko 10 mu liita ttaano ez’amazzi.\nBw’onnyika mu mazzi, ensigo ennamu zijja kukka wansi ate ezigala waggulu ziba nfu, naye osobola okuziwa omukisa n’ozinnyika mu mazzi amalala bwe zigaana okukka omanya ezo nfu.\nOluvannyuma lw’eddakiika 40, ziteeke mu mazzi amayonjo ozooze ate oziteeke mu katimba zinnyulukuke amazzi n’oluvannyuma oteeke mu bbaketi enjeru, ate waggulu ku kisaanikira oteekeko ebituli zisobole okuyingiza empewo ey’obulamu. Muno zijja kumalamu ennaku ssatu n’oluvannyuma oziteeke ku katandaalo we zirina okumerera otandike okuzifukirira amazzi ku makya n’akawungeezi.\nKuno zijja kumalako ennaku munsanvu, zonna zijja kuba zimeze bwe zimera buli kkiro ejja kuvaamu kkiro mukaaga ate bw’onoyanika ezo kkiro omukaaga zijja kweveera zifuuke ssatu, ekitegeeza nti ogenda kufunamu 15,000/- kuba buli emu egula 5,000/- kati bw’oba nga wakozesa kkiro emu ey’ebijanjaalo gye wagula ku 1,500/- ekitegeeza nti n’ogiggyamu 15,000/- oba ofissa 13,500/- olwo oba tokola? Tutunda obutandaalo obulimirwako Amamera ku mitwalo 50, kano kasobola okumererako kkiro musanvu buli wiiki ate ne ddulaaya ya mitwalo 50 eno ekirungi ekigiriko osobola okugikozesa okwanikamu ebirime ebirala oba ebibala.\nMu kiseera kino nga tumalako omwaka eno ye bizinensi gy’osobola okukola n’ofunamu ne ssente z’onookozesa ku ssekukkulu ate n’okuyingira omwaka nga tokaaba mulimu. Abaana abali mu luwummula mu kifo ky’okubaleka batayaaye basobola okulima amamera ate bwe bagalya gabayamba okuzimba omubiri n’okugoba endwadde. Asangibwa ku Equatorial Mall dduuka nnamba 152 mu Kampala. Mufune ku 0702061652 / 0779519652\nLeero mu mboozi yaffe n'omukenkufu tukulaze engeri gy'oyinza okukozesaamu ensaano okufuna otulo\nAbatendeka baddereeva abamu ba kibogwe - Poliisi\nMulondoole abayizi bye bakolera ku masimu ne bye balaba ku TV-Minisita Muyingo


Obwakabaka obw’ekyasa bwebuliwa? Bulina kutegerebwa nga obwaddala?\nObwakabaka obw’ekyasa butegeeza emyaka olukumi(1000) Yesu gyanafuga ku nsi Abamu bavunuula emyaka olukumi(1000) mu ngeri mu ngeri ng’eyekifaaananyi. Abamu bategeera emyaka olukumi okutegeeza ebanga eddene, wabula nga si bufuzi bwa Yesu ku nsi. Wabula emirundi mukaaga mu Kubikkulirwa 20:2-7, obwakabaka obwekyasa bwogerwako ng’emyaka Olukumi. Singa Katonda yali ayagala kutegeeza “ebanga eddene,” Yandibadde tadi myaka lukumiŋŋana myaka Lukumi emirundi egyo gyonna.\nBayibuli etugamba nti Kristu bwali ku nsi, alituula ku ntebe ya Dawudi nga Kabaka (Lukka 1:32-33). Endagaano ezitaliko kakakwakkulizo zetagisa okudda kwa Yesu mubiri okusimba obwakabaka obwo obwogerwako. Endagaano ya Iburayimu yesubiza Isirayeeri etaka, obusika n’omukisa mu Mwoyo. (Oluberyeberye 12:1-3). Endagaano ya Palesitayini yasubiza Isirayeeri okudizibwa obuggya ku nsi era okuddamu okutwala ensi (Ekyamateeka 30:1-10). Endagaano ya Dawudi yasuubiza Isirayeeri okusonyiyibwa—era nga ly’ekubo ely’ensi okuweebwa omukisa. (Yeremiya 31:31-34).\nKu kudda kwa Yesu okw’okubiri, endagaano zino zigenda kutukirizibwa olwo Isirayeeri edemu okukuŋŋanyizibwa okuva mu manwanga amala.(Matayo 24:31), ekyusibwe (Zakariya 12:10-14), edizibwe buggya mu nsi yayo wansi w’obufuzi bw’omulokozi, Yesu Kristu. Bayibuli eyogera ku mbera enabeerawo mu myaka olukumi era egamba nti elib nungi mu mwoyo n’emumubiri. Kaliba kaseera ka dembe ( Mikka 4:2-4; Isaaya 32:17-18), sanyu ( Isaaya 40:1-2) era tewaliba bwavu oba ndwadde (Amosi 9:13-15; Yoweri 2:28-29). Bayibuli era etugamba nti abakkairiza bokka bebaliyingira mu bwakabaka obw’ekyasa. Olw’ensonga eno, kalibeera kaseera ka butukirivu (Matayo 25: 37; Zabbuli 24: 24:3-4), kakugondera Katonda (Yeremiya 31:33), butukuvu (Isaaya 35:8) amazima (Isaaya 65:16), n’okujjuzibwa kw’Omwoyo Mutuvu (Yoweeri 2:28-29). Kristu alifuga nga Kabaka (Isaaya 9:3-7; 11:1-10), mu kifo kya Dawudi (Yeremiya 33:15-21; Amosi 9:11).Abakungu n’abakulu balifuga wamu naye (Isaaya 32:1; Matayo 19:28), era Yerusalemi eri kibuga kikulu eky’obufuzi eky’ensi yonna (Zakaliya 8:3).\nOkubikkulirwa 20:2-7 etuwa akeera akatuufu ak’Obwakaba obwekyasa. Newatali byawandiikibwa ebyo , waliwo ebirala bingi ebisonga ku kufuka okw’obuliwo okw’omununuzi ku nsi. Okutukirizibwa kw’endagaano za Katonda enyingi n’ebisubizo kutuula ku bwakabaka obw’okunsi obw’obuliwo obulija. Tewali wantu wonna wosobola kuyimilira kugaana kuvuunula Bwakabaka obw’ekyasa ng’Obwakabaka obulibeerawo mubuliwo era obuliberawo okumala emyaka lukumi(1000).